
NAUČNI RAD DRA VALE VOUKA 

(O 50-godišnjici njegova života) 

Sa 1 portretom 

Nedavno je navršio pedesetu godinu života sveučilišni profesor 
dr. Vale Vouk, naš odlični botaničar i naučenjak, čije se ime uva¬ 
žava također izvan granica domovine, organizator rada i nastave 
svoje struke, jedan od najagilnijih članova i vodiča Hrv. prirodo¬ 
slovnog društva, jedan od najmarljivijih popularizatora prirodnih 
nauka i najvjernijih suradnika našega časopisa »Prirode«. 

• 

Dr. Vale Vouk rodio se 21. ve¬ 
ljače 1886. godine u Gospiću, gdje je 
svršio osnovnu školu i gimnazijske 
nauke. Nakon toga apsolvirao je dva 
semestra filozofije na sveučilištu u 
Zagrebu, a završio je studije u Beču, 
gdje se počeo intenzivno baviti bo¬ 
tanikom. Glavni str mu učitelji bili 
fiziolog Julius von Viesner i 
sistematičar Richarđ von Wett- 
s t e i n. U Beču je promoviran 1908. 
godine na čast doktora filozofije, te 
je do kraja 1912. godine surađivao 
kao asistent na biljno-fiziološkom 
institutu bečkog sveučilišta, i to 
jednu godinu kod prof. J. W i e s- 
n e r-a, a tri godine kod njegova na¬ 
sljednika prof. Hansa M o 1 i s c h-a. 

Godine 1913. habilitirao se za pri¬ 
vatnog docenta iz anatomije i fizio¬ 
logije bilja na sveučilištu u Zagrebu, 
gdje je godine 1915. postao vanrednim, a godine 1918. javnim re¬ 
dovnim profesorom. 

* 

Pedeset godina života dosta je, da jedan kulturni radnik bilo 
koje vrste,— jedan naučenjak, književnik, umjetnik pokaže jasne 
konture svojega rada i djelovanja, svoju potpunu individualnu fi¬ 
zionomiju, a s njom i sistem, metodu i vrijednost stvaranja u 
oblasti svoje struke ... 

Daleko smo od toga, da se služimo frazama i da pišemo pane¬ 
girike, koji uvećavaju nad istinu. Hoćemo da budemo objektivni 

i da kroz naše pero govore samo činjenice, koje će nam prikazati 
jedan život pnn stvaralačke dinamike i plodonosne akcije... 

Naučni rad dra Vouka odlikuje se rijetkom plodnosti. Od go¬ 
dine 1908. ovamo on je napisao preko 70 znanstvenih rasprava i 
djela i isto toliko stručnih članaka u domaćim i stranim časopisima, 
pa su taj rad uvažile i mnoge naučne korporacije, te ga izabrale 
svojim članom (Jugoslavenska akademija znanosti u Zagrebu, 
Srpska kraljevska akademija nauka u Beogradu, Poljska akademija 
nauka u Krakovu, Kralj, češko društvo nauka u Pragu i t. đ.). 

Botanički radovi dra Vouka zasijecaju u područje anatomije, 
fiziologije i biologije bilja. Osobito se ističu njegove studije o gi¬ 
banju plazmodija, o problemu biljnih simbioza, o istraživanju ve¬ 
getacije termalnih voda, o istraživanju morskih alga, a u posljednje 
vrijeme radovi, koji se bave djelovanjem mrkoga ugljena na 
pospješeni porast bilja, što ima i praktičnu važnost u vrtlarstvu. 

Pored glavnog naučnog rada u oblasti botanike dr. Vouk je 
djelovao i na drugim područjima, koja su povezana sa botanikom, 
tako u farmaciji, poljoprivredi i hortikulturi. Radovi ove vrste 
nalaze se rastreseni po časopisima odnosne struke, a ima ih vrlo 
mnogo. 

Osobito je mnogostruk i zaslužan organizatorni rad profesora 
Vouka u Botaničkom institutu i vrtu sveučilišta, Jugoslavenskoj 
akademiji znanosti i umjetnosti, Biološko-oceanografskom institutu 
u Splitu, Hrvatskom prirodoslovnom društvu, Hortilculturnom 
društvu, Pučkom sveučilištu i t. d. 

Dr. Vouk je uredio moderni botanički institut, modernizirao 
odjele i uređaj Botaničkog vrta, izgradio Fiziološki laboratorij, 
osnovao godišnjak »Acta botanica«, od kojega je dosad izašlo devet 
svezaka u njegovoj redakciji. U Biološko-oceanografskom institutu 
u Splitu, kojim on upravlja i u kojem pokreće radom, osnovao je 
i uređuje »Acta adriatica«. U Jugoslavenskoj akademiji sudjeluje 
već preko deset godina kao gospodarski tajnik i urednik izdanja 
»Prirodoslovna istraživanja kraljevine Jugoslavije«.. IJ Pučkom 
sveučilištu on je od početka sudjelovao u radu kao odbornik, tajnik 
i predsjednik, a sudjeluje aktivno i danas , isto tako, kao što su¬ 
djeluje u Hrv. prirod, društvu kao odbornik, predsjednik i pođ- 
predsjednik kroz dugi niz godina. 

Dr. Vouk je uvijek živo sudjelovao u organ izaći] i i reformama 
farmaceutske nastave, dao inicijativu za osnutak »Hortikulturnog 
društva Kraljevine Jugoslavije«, kojemu je i predsjednikom, a po¬ 
krenuo je također izdavanje društvene revije »Naš vrt«. 

Dr. Vouk ima napokon još jednu veliku zaslugu, što je znao 
kao malo tko provesti u botanici podjelu rada. Došavši na sveuči¬ 
lište u Zagreb on je još kao mladi nastavnik, a po svojoj struci 
fiziolog, shvatio i razumio, đa je istraživanje zemlje od vrlo ve¬ 
likog značenja za našu mladu nauku, pa je u tu svrhu započeo sa 
florističkim istraživanjima na području alga i gljiva, a s vreme¬ 
nom je iz njegove škole proizašlo nekoliko istaknutih sistematičara 

i istraživača vegetacije, što svakako pokazuje njegovo dalekosežno 
gledanje na botanički rad u zemlji i njegovo razumijevanje za 
istraživanje naše domovine. Danas imamo kod nas stručnjaka za 
sistematiku alga, gljiva, lišajeva i mahova, za sistematiku višega 
bilja, za citologiju, za biljnu patologiju, hortikulturu i t. đ., tako 
da su kod nas zastupane Voukovom zaslugom gotovo sve grane 
teoretske i primijenjene botanike (Arnold, Ercegović, Horvat, Hor- 
vatić, Klas, Kušan, Pevalek, Škorić). Ni jedan drugi institut u 
našoj državi nije proveo takvu podjelu rada, niti odgojio toliki 
broj stručnjaka, od kojih su neki već i profesori i docenti na sveu¬ 
čilištu. Može se bez pretjerivanja reći, da je dr. V o u k stvorio 
svoju botaničku školu, a u tome leži njegova golema zasluga i go¬ 
lemi uspjeh njegova rada i njegove nastave. Mimogred napomi¬ 
njemo, da je u njegovu zavodu izrađeno do danas 17 doktorskih 
disertacija. 

Na kraju treba da spomenemo zaslužan, požrtvovan i hvale vri¬ 
jedan rad prof. Vouka oko popularizacije prirodnih nauka u smislu 
ideja, koje su iznesene u besjedi na glavnoj godišnjoj skupštini 
Hrv. prirodoslovnog društva 2. ožujka 1922 godine. 1 

U ovoj besjedi zauzeo je dr. Vouk svoje određeno stanovište 
prema popularizaciji prirodnih nauka i razložio: čemu i kojoj svrsi 
treba da služi popularizacija, kako i na koji način treba da se po¬ 
pularizacija provodi, koje ideje i kakva djela treba popularizirati. 

Tenor njegovih izvođaja je ovaj: Popularizacija ima dva cilja 
realni i idealni. Prvi ide za tim, da se pomoću prirodnih nauka 
postave temelji materijalnoj podlozi naše narodne kulture, drugi, 
da se pomoću prirodnih spoznaja izgradi naziranje o svijetu. Nije 
dosta buditi samo ljubav za prirodu i zanimanje za prirodne nauke, 
nego treba u prvom redu probuditi smisao i razumijevanje za same 
prirodne nauke. Samo dobar naučen jak može biti i dobar popula- 
rizator. Nauka treba oštre i bistre pojmove, a ne neistinite pjesničke 
slike. Zbog toga je dr. V o u k za realistički smjer u načinu popu¬ 
larizacije, a ne za romantieizam, koji lako zapada u antropomor- 
fizam, najveću griješku u promatranju prirode. 

Od osnovnoga značenja za razvitak i poznavanje rezultata bo¬ 
taničke nauke jeste njegovo popularno djelo »Život bilja« (Biolo¬ 
gija bilja), koje je doživjelo dva izdanja (1918 i 1922). U ovom djelu 
prikazana je građa jednim posebnim i originalnim načinom, te je 
unesen čitav niz domaćih botaničkih stvari tako, da djelo daje u 
cijelosti individualni karakter. 

Držeći se principa izloženih u predavanju o popularizaciji 
nauke dr. Vouk je napisao do danas mnogobrojne članke u »Pri¬ 
rodi« i raznim drugim časopisima, a održao je čitav niz predavanja 

ii Pučkom sveučilištu u Zagrebu, Beogradu, Splitu, Ljubljani, Ma¬ 
riboru i đruguđa. Osobitu pažnju priklonio je »Prirodi«, u kojoj 

1 Dr. V. V oak: Neke misli o popularizaciji prirodnili nauka. Štampano 
u »Zborniku za pučku prosvjetu«, I (1922) sv. 1—2. 

surađuje od prvoga početka (1911) do danas, pa ga naš časopis 
ubraja medu svoje najodličnije i najrevnije suradnike. 

Za ilustraciju zaslužnoga rada dra Vouka oko popularizacije 
prirodnih nauka donosimo samo popis njegovih popularnih članaka 
u »Prirodi« i popis predavanja održanih u Pučkom sveučilištu u 
Zagrebu (1915 -1933). 

Popularni članci u »Prirodi«: 0 svjetlucavom bilju (1911, 12—23). 

— Victoria regia (1912, 106—108). — Toplina bilja (1913, 79-85). — O bilju, koje 
žari i peče (1914, 43—55). — Jedna zanimiva simbioza iz biljnoga carstva (1914, 
60—63). — »Vila Velebita« u službi znanosti (1914, 93—112). — Kat i mir u pri¬ 
rodi (1915, 17). — Život u vrućoj vodi (1916, 130). — Cvijeće u zimi (1917, 185) 

— Psihologija bilja (1919, 186). — Položaj biljnoga svijeta na zemlji (1922, 5). 

— Iz biljnoga svijeta našega Jadrana (1922, 66. 85, 203). —- Uspomena na Kew- 
G-ardens (1923, 69, 118). — Gnojidba ugljikom (1924, 59). — Tajne života u vru¬ 
ćim vrelima (1926, 7). — U dolini gejzera (1927, 69-81). — U prirodnom zvje- 
rinjaku (1928, 65-73). — Žive svjetiljke (1929, 65-68). — Ima li biljka srce? 
(7929, 149—155). — Neke biološke pojave i Mjesec (1931, 49—53). — Hiljadu- 
godišnja tisa u Zagrebu (1932, 65—72). — Tajne sile u ugljenu (1933, 105—114). — 
Koja nam korist od morskoga bilja? (1934, 97—101). 

Predavanja u Pučkom sveučilištu u Zagrebu. O umjetnom 
uzgoju cvijeća 1915/16). — Socijalizam u biljnom svijetu (1917/18). — Teorija 
o postanku života (1920/21). — Život, pod mikroskopom (1920/21). — Mikroskopski 
svijet u našim vodama (1920/21). — ICulturuo znamenovanje Darwinizma 
(1920/21). — Biljka kao posrednik sunca na zemlji (1921/22). — Kako biljka 
osjeća? (1921/22). — Biljni svijet Jadranskoga Mora (1921/22). — Fiziologija 
bilja u teoriji i praksi (1921/22). — Socijalni odnošaji u biljnom svijetu 
(1923/24). — Spolni život u biljnom svijetu (1924/25). — Slike i dojmovi s pu¬ 
tovanja po Sjev. Americi (1926/27). — Osjetni i duševni život kod bilja (1927/28). 

— Biljke koje svijetle (1928/29). — Ima ii biljka srce? (1928/29). Lovci na 
mikrobe (1929/30). — Svijetlo živib bića (1930/31). — Kako je nastao život? 
(1931/32). — Biološko promatranje života (latentni život) (1931/32). —> Smrt i 
besmrtnost u vidu biologije (1931/32). — U prirodnom raju Sjev. Amerike 
(Yellowstone-nacionalni park) (1932/33). 

Uredništvo »Prirode«. 


KORALJI KAO GRADITELJI NAJVEĆIH 
GRAĐEVINA NA ZEMLJI 

Josip Poljak (Zagreb) 

Sa 5 slika 

Ako smo jednom u životu vidjeli grebene, kukove, zupce, obe¬ 
liske i stupove alpskih dolomitskih nizova ili našega kršnoga Vele¬ 
bita, kako se žare u purpurnim zrakama zalazećeg sunca, nikad 
više ne ćemo zaboraviti te bajne i veličanstvene prirodne slike. A 
tko je sagradio te nehotične kukove i rasklimane tornjeve? Jesu 
li možda bili u davno geološko doba uzdignuti tajinstvenim vulkan¬ 
skim djelovanjem, ili su možda pojedini ostaci nekad suvislog gor¬ 
skog grebena, koji je poradi geoloških procesa bio razoren? Niti 
jedno, niti drugo! 

Graditelji tih gorskih grdosija živa su bića, koja su, u mirija- 
daina udružena u silne kolonije, proizvela to gigantsko djelo, koje 
čovječja snaga nikad ne bi izvela. 

Koralji su bili graditelji, koji su podigli te monumentalne 
vapnenačke stijene; morska bića, koja danas žive u morima trop¬ 
skih zona, a u davnoj su geološkoj prošlosti nastavali i u morima, 
koja su bila na teritoriju današnjih naših krajeva. 

Kad je u svakdašnjem životu govora o koraljima, tad uvijek 
mislimo na one crvene ili ružičaste nakite, što ih ženski svijet svih 
boja i kontinenata upotrebljava. A malo prije čuli smo, da ima još 
i drugih koralja, koji grade gorske lance, premda su i ti koralji u 
posve blizom srodstvu s onima, koji služe za razne nakite. Spome¬ 
nuti gorski grebeni, tornjevi, kukovi, obelisci i zupei nisu ništa 
drugo, nego milijunima godina izlučivani vapnenački skeleti šaro- 
vitih i mnogobrojnih koralja u morima raznih razvojnih doba naše 
Zemlje. 

Koralji ( Anthozoa ) žive isključivo u moru, a spadaju n ko¬ 
ljeno mješinaea (Coelenlerata), koji se po visini razvoja nađo- 
vezuju na najniže organizovane životinje, tako zvane praživo- 
tinje (Protozoa). 

Koraljski polip ima oblik mješine, čiji je širi slobodni kraj oko 
usnoga otvora obrastao trakovima (si. 1, t). S protivnim zatvorenim 
krajem životinja je prirasla za podlogu. U mješini nalazimo šupljinu 
(si. 1, f) sa grlom (o), koja vrši radnje probavila, krvnih sudova i tje¬ 
lesne šupljine, i koju zbog toga nazivlju gastrovaskularnim 
prostorom. Skelet koralja može biti vrlo raznolična oblika. U 
najobičnijem slučaju je to ozdo zatvoreni valjak ili lijevak, iz ko¬ 
jega proviruje životinja. Kod većine koralja poprimaju ove poje¬ 
dinačne kućice vrlo sastavljenu gradu zbog toga, što se u unutraš¬ 
njosti koraljskog tijela izlučuju vodoravni poprečni podovi, za¬ 
tim okomiti vapneni listići zvani septa (si. 1, s.), i napokon šta¬ 
pić (collumela), koji se uzdiže u smjeru osi mješine (si. 1, cd). Iz 
početka je u svih koralja tijelo mekano i mesnato, kako to imaju 

trajno moruzg e (Acliniae). Velika većina koralja izlučuje iz 
morske vode veće ili manje količine ugljikokisela vapna, iz kojega 
životinja izgradi vapnenaeki skelet. Ovaj je kod pojedinih koralja 
sastavljen od vanredno nježnih iglica i zvjezdica, pa se provlači 
samo djelomice kroz koraljsko tijelo. Kod drugih oblika 11 a pr. kod 
koralja grebenaša skelet je zauzeo gotovo cijelo tijelo i pre¬ 
tvorio ga u kamenu masu (si. 1, c). Koralji grebenaši traže takva 
mora, kod kojih niti za najhladnijih mjeseci ne pada temperatura 
ispod 20° C, pa su prema tome ograničeni na mora između obrat- 
nika. Njihova egzistencija vezana je na najgornje dijelove mora. Uz 
to traže potpuno čisto i bistro more. S tih razloga rasprostranjeni 
sr koralji grebenaši najviše u tropskim dijelovima Atlantskog, In¬ 
dijskog i Pacifičkog Oceana. 



SI. 1. Uzdužni prosjek kroz koraljsko tijelo (Astuoides cal^culacis). 
Vapnenaeki skelet ispunjen točkicama: mekani dijelovi crtkani, 
tjelesna šupljina crno (Po Steinmannu). 


/ vijenac trakova (tentacula) na okrajku usne ploče, f gastrova- 
skularni prostor (coelentecon) koji vrši radnje probavila, krvnih 
sudova i tjelesne šupljine, o grlo ili ždrijelo (p(iac^nx) koje 
svršava u središtu usne ploče usnim ^otvorom, s pretinci (septa), 
cd vapnena osovina (columelta). 


Koralji grebenaši postaju od jedne jedine životinje, od matične 
jedinke. Nespolnim načinom dijeljenjem ili pupanjem, razmnožava 
se matična jedinka, pa su djeca, unučad, praunučad pa sve do u 
stoto i milijonto koljeno jednako građena i jednako organizirana 
kao matična jedinka. Tim načinom postaje koraljska kolonija, od 
nje koraljski vrtovi, a od ovih opet kora,ljski grebeni. Mili¬ 
jom i milijoni jedinaka žive zajedno u jednoj ovakvoj koraljskoj 
koloniji unatoč tome, što bi svaka pojedina životinja mogla i sama 
za sebe opstojati, umjesto da sa starijim generacijama stvara za¬ 
jednička suvisla stabla i kolonije. Čini se, da pojava stabala odnosno 
kolonija ima ipak svojih različitih i važnih prednosti za život ko¬ 
ralja. 


Koralji grebenaši time što žive u velikim kolonijama, koje uvi¬ 
jek rastu prema gore, jer donji dijelovi izumiru, stvaraju u mo¬ 
rima grebene i barijere sastavljene od raznih koraljskih vrsta tako, 
da ovakve tvorevine pružaju vanredno šarovitu sliku. Među vrste, 
koje najčešće sudjeluju u velikim količinama u gradnji koraljskih 
grebena spadaju u prvi red madrepore (si. 2). 


Koraljski greben sastavljen je samo u svojoj manjoj česti od 
živih kolonija, pošto koralji nalaze uvjete svoga života samo nepo¬ 
sredno ispod morske površine, a do najveće dubljine od 40 m. Glavni 
dio grebena naročito srednje i donje česti su izumrle i điagenezom 
izmijenjene. Porozna, nježna stanična struktura skeleta nestala je 
u povodu stalnog prokapljivanja vapnom zasićenih voda, i prepu¬ 
stila je mjesto gustoj kristaliničnoj strukturi. Drugim riječima 
došlo je do preobrazbe koraljske kolonije u ko¬ 
raljski vapnenac. 



SI. 2. Busen horaljske kolonije roda Madvepora vrste Madrepora corgmbosa. 
Najčešći koraljski oblik kod izgradnje koraljskih grebena (Originalni busen 
vlasništvo je zoološkog muzeja u Zagrebu). Foto: I. Poljak. 


Posve je prirodno, da na koraljskim grebenima nalazimo uz 
koralje i brojne druge životinje iz svih koljena beskralježnjaka, a 
od kralježnjaka dolaze metalno obojene ribe, koje u najraznolični- 
jim oblicima jatimice okružuju kaleže koralja poput sitnih kolibrija 
oko časka tropskoga cvijeća. Ovo cijelo društvo pruža vanredno ša¬ 
rovitu sliku, o kojoj glasoviti prirodoslovac Ernst Haeclcl kaže, 
da je život između tih cvjetnih lugova tako bujan i bogat, da svo¬ 
jom ljepotom nadmašuje čarobne flesperidine vrtove. 

Razlikujemo u glavnom tri vrste koraljskih tvorevina. Obalni 
ili porubni grebeni nastaju u neposrednoj blizini obala u 
obliku nasipa, koji se uzdižu od morskoga dna do blizu površine 
mora. Od kopna su odijeljeni uskim morskim kanalom ili lagunom. 
K asipni ili bari jer ni grebeni nastaju istim načinom kao i 
prvi, samo su udaljeni od kopna, pa je stoga i laguna znatno šira. 

Oni se protežu u izvanredno dugim nasipima, koji samo tu i tamo 
proviruju iz mora uzduž obala otoka i kontinenata. Neki od njih 
postizavaju izvanredne duljine. Najdulji barijera! greben ove vrste 
nalazi se na sjeveroistočnoj obali Australije (duž. 1.800 km); iza 
njega dolazi greben kod Nove Kaledonije (duž. 750 km). Svakako 
je najzanimljivija tvorevina koralja grebenaša atol ili lagunski 
greben, To je tipični oblik koraljskih otoka polinezijske regije 
Velikog Oceana. Atoli su pećinasti koraljski grebeni prstenasta 
oblika, koji se s vanjske strane t. j. prema otvorenom noru ruše 
vrlo strmo u dubljinu mora, a u unutrašnjosti obuhvataju plitku 
50—100 m duboku lagunu (si. 3). Greben se uzdiže tek nešto iznad 
mora, u mnogim slučajevima samo 1 m. Redovno je sastavljen uz 



SI. 5. Oblik horaljskog grebena -vanog atol ili lagunsičig.veben (Po Dar\vinu). 

skeletne česti koralja još od krhotina kamenite koraljske stijene, 
koje su morski talasi otrgli od podmorskog grebena, izmiješali ih 
s pijeskom i školjkama i staložili u obliku barijere. Prsten atola 
nije uvijek posve zatvoren, nego je često na nekoliko mjesta otvoren 
tako, da kroz te otvore mogu proći i najveći brodovi. Promjer naj¬ 
većih laguna u atolu može doseći i preko 100 km, a širina grebena 
je između 1000—1300 rn. More u lagunu atola obično je vrlo mimo, 
pa je redovno u velikoj protivnosti sa vanjskim uzburkanim mo¬ 
rem. Rubovi grebena uz lagunu redovno su zarasli zelenilom, po- 
riajčešće kokosovom palmom. 

Spomenuli smo, da preobrazbom koraijske strukture nastaju ko¬ 
raljski vapnenci, koji su u dubljinama posve kristalinične struk¬ 
ture. Ovo je ustanovljeno bušenjem na atolu Funafuta, jednom 
od otoka grupe Ellice, gdje je izvedena bušotina od 400 m. Pokazalo 
se, da je do 240 m bio još jako drobljivi vapnenac, a ispod te du- 
bljine bio je tvrdi magnezijem bogati dolomitski vapnenac. 

Po svom kemijskom sastavu sadržavaju ti vapnenci kalcijeva 
karbonata uz primjesu magnezijeva karbonata, fosforno kisela kal¬ 
cija, fluorkalcija, kremene zemlje, željeza, aluminija i organske 
supstancije. Svi vapnenci koraljskih grebena obično nisu slojeviti, 
nego gromadastog sastava. 


O postanku koraljskih grebena ima raznih teorija, od kojih 
svaka na svoj način tumači postanak grebena. Od tih teorija, 
prikazat ću samo jednu, koja se u glavnom održala sve do danas. 
Ta teorija potječe od slavnog engleskog prirodoslovca Charles 
D a r w i n a, a zove se teorija spuštanja. Ona bazira na či¬ 
njenici, što mnogi grebeni prelaze u dubljinu preko nekoliko sto¬ 
tina metara, premda je poznato, da koralji grebenaši nalaze uvjete 
svome životu samo do dubljine od 40 m. Par w i n je držao, da su 
se koralji u početku naselili na plitkom tlu, pa su bili kasnije pri¬ 
siljeni laganim spuštanjem podloge, da u istom odnosu rastu prema 
gore. Ovako su po Paradnu postali današnji kao i fosilni koraljski 
grebeni. Ovoj tezi ide mnogo u prilog i obavljeno bušenje na atolu 
Funafuta. 



SI. 4. Kamena cipelica formirana od koraljskoga vapnenca-Pogled sa strane, 
gdje se razabiraju pojedini koralji roda Calamopfipha u obliku kratkih štapića. 

Foto : dr. J. Poljak. Polovina nar. velič. 

Paradnova teorija spuštanja tla doživjela je u vremenu mnogo 
prigovora; glasoviti istraživači kao Murray, Agassiz, G e r- 
1 a n d, Semper i drugi kušali su dokazati, da u mnogim koralj- 
skim područjima postoje umjesto spuštanja, jasni znakovi dizanja 
morskoga dna. Pakle, kako vidimo, ova su mišljenja baš pro¬ 
tivna Parvinovu mišljenju o spuštanju tla, no u stvari je danas to, 
da se n. pr. Parwinova teorija spuštanja može sasma dobro primi¬ 
jeniti na postanak koraljskih grebena u dubljinama južnih mora, 
dok se teorija dizanja tla može primijeniti na postanak koraljskih 
grebena u plitkim morima kao na pr. na zapadnoindijske Bahama 
Otoke. 

Na posve isti način nastali su u raznim razvojnim periodama 
naše Zemlje fosilni koraljski grebeni. Oni su vrlo česta pojava 
gotovo u svim formacijama Zemljinog razvoja. I kod fosilnih gre¬ 
bena nisu sudjelovali u izgradnji samo koralji, nego i brojne druge 
morske životinje kao mahovnjaci (Bryozou), spužve, sobičari ^ (Fora- 
mitilfera) itd., a naročito vapnene alge. Ovakvi fosilni grebeni važni 
su nalaz u terenu, jer su nam redovno sačuvali brojne fosile, po 
kojima možemo tačno ustanoviti, koja su sve životinjska koljena 
sudjelovala u gradnji grebena, kao i to. kakvo je more taložilo od¬ 
nosne naslage. Oblik fosilnih grebena bio je posve sličan današnji¬ 
ma. Panas se te tvorevine prikazuju u terenu kao strmo uzdignute 
kamene mase obično gromadastog, rjeđe slojevitog vapnenca ili 
dolomita. 

I u našim krajevima nalazimo dobro razvijenih fosilnih gre¬ 
bena u koraljskih vapnenaca, i to ponajčešće u krajevima Dinar¬ 
skih Planina. Naše slike br. 4 i 5 prikazuju nam jedan mali dio 
jednog velikog koraljskog grebena u oblasti Velike Kapele u pre- 
dielu Marija Snježna — Krivi Put sjeverno od Senja. Istina malo 
je čudan oblik toga komada, jer će svako prije pomisiliti, da je to 
kakva mala cipelica, a nikome neće pasti na um. da taj čudnovati 
kameni oblik dovede u vezu sa bilo kakvom koraljskom tvorevinom. 
Pa ipak ta naša kamena cipelica nije ništa drugo, nego tvorevina 
koralja grebenaša, koja je nekad postala u toplom jurskom moru, 
koje je za vrijeme gornjeg odsjeka jurske formacije zapremalo 
znatne površine današnjeg područja Velike Kapele. 



SI. 5. Kamena cipelica formirana od koraljskoga vapnenca. Pogled na gornji^ 
dio koraljske kolonije roda Calamopfijlia. Foto: J. Poljak. Polovina nar. velič. 


Gledamo li pomnije sliku br. 4, to vidimo, kako je kamena cipe¬ 
lica sastavljena od nekih malih štapića, koji su na jednom kraju 
uži, a na drugom širi. Ti štapići su okamenjeni skeleti jednog ko¬ 
ralja, pa mu je onaj širi dio gornji, a uži donji. Eto od kolonije 
ovakvih štapićastih koralja sastavljena je naša cipelica, koja na 
donjoj strani (si. 5) izgleda, kao da je potkovana brojnim brukvi- 
cama. Te brukvice su najgornji dijelovi koraljskog skeleta, u kojima 
su bile smještene lcoraljske životinje. Nameće nam se pitanje, kako 
je postao ovaj čudni oblik kamene cipelice! U prvom redu glavne 
su crte cipelice uzrokovane samim oblikom koralja, koji je dolje 
uži, a gore širi. U drugu ruku konačni oblik proizvoden je kemij¬ 
skim i mehaničkim djelovanjem oborinskih voda na površinu vap¬ 
nenca. Kako su koraljski vapnenci Velike Kapele kod dizanja i po¬ 
stanka njenog bili razlomijeni, raspucani i iskrižani pukotinama, 
to su oborinske vode zalazile kroz te pukotine izjedajući mekanije 
česti vapnenca. Koraljske česti u vapnencu kao tvrđe zaostale su 
tako, da je daljim djelovanjem tih voda stvoren čudnovat oblik ka¬ 
mene cipelice. Cipelica je nađena u terenu u položaju, kako ga po¬ 
kazuje si. 5, t. j. u normalnom položaju koraljske kolonije. Koralji, 
koji su izgradili cipelicu, pripadaju koraljskom rodu Calamophylia. 

Pošto fosilni koraljski grebeni sudjeluju u izgradnji gotovo 
svih najviših planina svijeta, to možemo bez daljega ustvrditi, da 
koraljske građevine, izvedene od sićušnih koralja grebenaša, nad- 
mašuju svojom veličanstvenošću i najveće građevine ljudske ruke, 
pa i same orijaške građevine egipatskih piramida. 


UKRASNE BILJKE KOJE MIRIŠU NA STRVINU 

Dr. Zdravko Arnolđ (Zagreb) 

Sa 1 slikom 

Minulog ljeta pričao mi je jedan znanac o velikom iznenađenju, 
koje je doživio s jednim »kaktusom«. On je u svojoj sobi do pro¬ 
zora gojio kaktus nalik na grmić osrednje veličine s mnogo me¬ 
snatih (sukulentnih) grančica. Jednoga dana opazio je na svoju 
radost pri dnu mladih iz boj alta nekoliko pupova na dosta dugim 
peteljkama. Radoznao, što će se iz njih razviti, motrio je u napetom 
očekivanju svaki dan svoga ljubimca, dok se nije jednoga dana 
otvorio jedan pup i razvio u velik, neobičan cvijet nalik na zvi¬ 
jezdu neobične boje — žut poput sumpora i sav išaran nepra¬ 
vilnim mrko-grimiznim mrljama i poprečnim borama. U sredini 
cvijeta nalazio se debeli blijedožuti purpurno pjegavi mesnati pr¬ 
sten. Sav oduševljen pozvao je tada moj znanac svoju ženu, da se 
i ona divi tome čudu, ali ona se nije zadovoljila samo promatra¬ 
njem, već je i pomirisala taj lijepi cvijet... Ali u isti mah, kad 
je to učinila, trgla se razočarana i malo da nije bacila čudesni 
»kaktus« na pod, jer je cvijet neugodno vonjao na strvinu!... 

Mojemu znancu možemo oprostiti, što je tu smrdljivu biljku 
ubrojio medu kaktuse, jer je ona doista kserofit sukulentnog ka¬ 
raktera poput kakteja t. j. biljka s mesnatim odebljalim ogran¬ 
cima prilagođena na život u vrućim stepama i pustinjama. Gran¬ 
čice nemaju listova, odnosno listovi su pretvoreni u neke čunjaste 
bodlje, koje sjede na kvržicama poredanim na grančicama u če¬ 
tiri reda. Poradi toga su grančice ponajviše četverosrhe. 

Naša slika prikazuje tu zanimljivu biljku, kojoj je ime Sta- 
pelia variegata, a pripada porodici asklepijađaeeja (Asclepiada- 
ceae). Ona je srodna s poznatom svilenicom (Asclepias syriaca), 
običnim korovom, kojega zbog svilenaste vunice u tobolcima zovu 
također »cigansko perje«. 

Za porodicu asklepijađaeeja je značajno, da ima često reduci¬ 
rano lišće pa je s time u vezi posve sukulentni karakter mnogih 
vrsta. Kako su svi pretstavnici roda Stapelia sukulentni, i naša 
je Stapelia variegata nalik na Cereus ili možda još više na kakvu 
sukulentnu euforbiju (mlječiku), pa nije čudo, ako je laici često 
ubrajaju među kalcteje. Međutim to nam je samo jedan primjer, 
kako sukulentnost kao ekološka prilagoda nije vezana samo na 
porodicu kaktaceja, već sukulentnih vrsta nalazimo i u drugih 
porodica. 1 

Stapelije su biljke trajnice (perene), a poznajemo nekih 70 vr¬ 
sta, najviše ih ima u Južnoj Africi, u Kaplandu, neke vrste dolaze 
i u tropskoj Africi i u Istočnoj Indiji. Ime su dobile po liječniku 
van St apel u. Najstarija od kultiviranih vrsta je Stapelia va- 

1 Pobliže o sukulentima naći će čitalac u mojemu članku »Kakteje«. Pri¬ 
roda, XXI (1931) 107. 

riegata (unesena u Evropu 1727. godine), koja se udomaćila u vr¬ 
tovima na francuskoj rivijeri i drugdje u Mediteranu. U području 
gdje uspijevaju naranče, ona lako prezimi pod vedrim nebom i 
donosi obilno ploda. Ima cvjetove 5 do 8 cm u promjeru, a po boji 
i površini svojoj sjećaju na kožu nekoga gmaza, pa su je Fran¬ 
cuzi zgodno prozvali »fleur de crapaud« t. j. cvijet žabe krastače. 
Neke druge vrste imaju još veće cvjetove na pr. grimizno crni i 



Stapelia vatiegata iz kultura botaničkog' vrta sveučilišta u Zag'iebu. 

Foto: Dr. Z. Arnold 

dlakavi cvjetovi vrste Stapelia grandiflora dosegnu 16 cm u pro¬ 
mjeru, ali nijesu tako lijepo išarani i nemaju mesnatog prstena 
u sredini, dok su cvjetovi vrste Stapelia gigantea doista »gigant¬ 
ski« — 25 do 35 cm u promjeru. 

Mnoge vrste stapelija zaudaraju po strvini. Međutim i ako 
taj vonj ne prija našemu nosu, ipak je on, čini se, mamac za neke 
muhe, koje za vrijeme cvjetanja nalijeću kao mahnite na taj »mio¬ 
miris«. Dapače često se desi, kako smo već imali prilike vidjeti 
u stakleniku botaničkog vrta u Zagrebu, da muhe snesu i jaja na 
cvijet u nadi, da će tu njihov podmladak naći hrane. Međutim 


stapelija samo vara lude muhe svojim cvjetovima, koji ne samo 
da vonjaju po strvini, nego su i nalik na neku strvinu. Biljci je 
naime glavno, da muhe idu od cvijeta do cvijeta i da, prenoseći 
polen, opraše cvjetove i tako posreduju oplodnju. Nju dalje nije 
briga, što upljuvci (ličinke od muha) na cvijetu ne nađu hrane i 
moraju jadno da poginu. Međutim ima i u našoj flori slučajeva, 
oa biljke vonjem strvine mane izvjesne kukce svome cvijetu, da 
ih onda iskoriste kao posrednike oplodnje, na pr. naš kozlac 
(Arutn maculatum), u Dalmaciji Arum italicum, pa naš k o p i t- 
n j a k (Asarum europaeum). 

Inače se stapelije lako goje i dobro uspijevaju u sobi, pa ih 
kao zahvalne biljke možemo amaterima preporučiti. Cvjetovi su 
vrlo bizarni (neobični) i zanimljivi, a cvatu ponajviše ljeti ili u 
jesen, kad ih možemo staviti pred prozor ili u vrt i kad nas njihov 
neugodni zadah ne mora smetati. Lako ih umnožimo u proljeće 
reznicama, t. j. odrezanim mladim izbojcima, koje zasadimo u pi¬ 
jesak, pošto su se rezovi dobro osušili. Zimi ih držimo kod prozora 
u hladnoj sobi (6 do 12°C), zalijevajući ih vrlo rijetko, tek toliko, 
da im grančice ne venu. 


PROFESIONALNE BOLESTI 

Dr. B o r is Kakuškin (Benkovac) 

»Profesionalnim« može se nazvati svako oboljenje, kojemu su 
uzrokom bili profesionalni odnosi i faktori povezani u većem ili 
manjem stepenu ili sa procesom rada ili sa vrstom materijala, s ko¬ 
jom se radi, ili sa sredinom, u kojoj se obavlja dotični rad. 

Profesionalne bolesti mogu se podijeliti u tri grupe: U prvu 
grupu idu bolesti, kod kojih profesionalni momenat ima samo spo¬ 
rednu ulogu, t. j. profesija nije direktni uzrok, već je samo jedna 
okolnost između ostalih štetnih utjecaja. To su t. zv. nespecifične 
profesionalne bolesti. 

U drugoj grupi nalaze se bolesti, koje su dobile ime »uvjetno 
specifične profesionalne bolesti«, kod kojih profesija kao uzrok bo¬ 
lesti prevalira nad svim ostalim etiološkim momentima. 

U treću grupu idu napokon bezuvjetno specifične profesionalne 
bolesti«, u čijoj je etiologiji 1 i patogenezi (postanju) profesija glavni 
i skoro jedini uzrok, t. j. izvan profesija odnosna bolest praktički 
ne može da postoji. . 

Profesionalnom oznakom ili stigmom zovu se promjene na kozi, 
koje se pojavljuju kao rezultat djelovanja mehaničkih, kemičkih 
ili termičkih faktora. Stigme mogu biti privremene ili stalne. __ 

Među stigme ubrajaju se različita bojadisanja r pigmentacije, 
srna koža ložača i kovača, crvena boja nokata u radnika, koji rade 
sa azotnom kiselinom, crvenkasta boja sklere (bjeloočnice; radnika 


1 Etiologija: nauka o uzrocima bolesti. 

u industriji, gdje se radi sa spojevima hroma, pigmentacije sa dje¬ 
lomičnim gubitkom normalnog pigmenta (»koža mornara«), eritemi 
(crvenila kože), hiperkeratoza, zatim žuljevi, koji su po svojoj lo¬ 
kalizaciji tipični za mnoge profesije i napokon opekline i tragovi 
bivših opeklina. 

TJ industrijama, u kojima se radi sa metalnim ili azotnokiselim 
srebrom, pojavljuje se kod radnika zbog osobite pigmentacije kože 
i koža sluznica t. zv. argirija, koja nastaje kao posljedica im¬ 
pregnacije tkiva reduciranim metalnim srebrom. Postoji mnogo 
forma argirije od čisto lokalne do univerzalne, kod koje su impre¬ 
gnirane ne samo koža i kože sluznice, nego i unutrašnji organi: bu¬ 
brezi, jetra, želudac, crijeva. Argirija je uopće neizlječiva i veoma 
teška bolest. 

Bačvari, kočijaši i mornari imaju često t. zv. Dupuytre n-ovu 
kontraktu ru. 2 Poradi čestih povreda aponeuroza (tetivnih koža 
u mišića) dlana nastaje fibrozna degeneracija i skraćivanje apone¬ 
uroza, što i daje kontrakturu u većini slučajeva 4. i 5. prstiju. 

Vrlo je velika uloga prašine u etiologiji profesionalnih bolesti. 
Osim pigmentacija i bojadisanja kože mogu nastupiti i patološke 
promjene na plućima (pneumoconiosis). Razlikuju se prema vrsti 
prašine ove plućne bolesti: impregnacija ugljenom prašinom (antha- 
cosis pulmonum), impregnacija željeznom prašinom (siderosis pul- 
monum), impregnacija kamenom prašinom (chalicosis pulmonum) 
i impregnacija duhanskom prašinom (tabacosis pulmonum). Subjek¬ 
tivno i objektivno kod svih pneumokonioza klinička slika skoro je 
ista: kašalj, holovi u prsima, kronična upala đušnica (bronchitis), 
astma, proširenje pluća i bronhija i t. d. 

Od živčanih oboljenja treba spomenuti tipičnu profesionalnu 
bolest graphospasmus — grčeve ruke, odnosno prstiju, koji se 
pojavljuju pri pokusu, kad čovjek hoće da izvrši neku određenu pro¬ 
fesionalnu radnju — pisati, svirati violinu i si. Vjerovatno, glavni 
je uzrok grafospazma preopterećenie (hyperlaboratio) specialnim 
radom grupa dotičnih mišića. 

Rudari, naročito oni, koji su zaposleni u rudnicima, često boluju 
od nistagmusa (tresavice očiju). To su spazmatične (grčevite) 
kretnje očiju u različitim pravcima (Talijani zovu nistagmus-occhi 
ballerini, što znači: oči koje plešu). Amplituda ovih kretnja je od 
0,025 do 0,80—0,80 mm, a broj kretnja iznosi 150 do 400 n jednoj 
minuti. Fiksacija predmeta postaje nemoguća i u teškim slučajevima 
bolesnik ne može da hoda bez pomoći drugoga. 

Postoji jedno profesionalno oboljenje šofera, koje je G a s k e r 
nazvao motor’s arm« (motorovo rame). Radi se o jednoj neuriti 
(upali živaca) reumatične prirode, lokaliziranoj u ramenu. Zrak, 
koji se odbije od prednjega stakla automobila, udara u polukrugu 
u vrat i leđa šofera, poradi čega i nastaje upala ovdje lokaliziranih 
živaca. 

2 Dupuj-tren Gfui 1 laume (1777—1835), franc. kirurg' i znameniti điagnost. 

Promjena atmosferskog pritiska izaziva dvije suprotne bolesti: 
kesonsku bolest i bolest visina ili bolest uvijati- 
č a r a. 

Od kesonske bolesti mogu se razboljeti radnici u t. zv. keso¬ 
nima, gdje se radi pod velikim pritiskom, na pr. u dubljini od 30 
m pritisak dostiže 3 atmosfere. Bolest se pojavljuje jedino u slu¬ 
čaju, ako radnik odviše brzo pređe iz kesona u normalni, atmosferski 
pritisak. U ovom slučaju stvaraju se u krvi mjehurići plina (aere 
uda) i kao posljedica toga embolije (začepljenja krvnih sudova). 
Kod normalnog pritiska od 760 mm i kod normalne temperature 
tijela, 100 gr krvi absorbiraju 1,2 cc azota. Sposobnost absorpcije 
raste sa porastom atmosferskog pritiska i kod pritiska od 3 atmo¬ 
sfere 100 cc krvi absorbiraju 3,6 cc azota. Budući je sposobnost 
absorpcije i ostalih dijelova tijela jednaka onoj krvi, to čovjek te¬ 
žak 60 kg kod normalnog pritiska absorbira 720 cc azota, a kod 
pritiska od 3 atmosfere 2160 cc. Izlazeći iz kesona radnik mora 
dakle da se oslobodi od 1440 cc azota. Pošto izdvajanje ide samo 
preko pluća, a čovjek težak 60 kg može da u jednoj minuti protjera 
kroz pluća od prilike 3500 cc krvi, to u jednoj minuti može da se 
oslobodi od 84 cc azota (2,4 na 100 cc). Prema tomu biće mu potre¬ 
bito oko 17 minuta, da izdvoji sav suvišak od 1440 cc azota. Ako 
je ovaj period skraćen, plin ostaje slobodan i stvara u krvi pome- 
nute mjehuriće. Najobičniji simptomi kesonske bolesti jesu: bolovi 
u mišićima i zglobovima, svrbež kože, dispnea (teško disanje), vrto¬ 
glavica, povraćanje, a u teškim slučajevima različite forme para¬ 
liza (uzetosti), cianoza (modrilo) i kolaps (nenadana iznemoglost). 

Prvi simptomi bolesti visina pojavljuju se na visini od prilike 
4000 m, kad pritisak spadne do 460 mm. Na visinama od 8000 m 
i dalje bolest je opasna po život. Bolest se ispoljava čestim i du¬ 
bokim disanjem, čestim i malim pulsom, zatim dolaze zaduha, 
umornost, vrtoglavica, izljevi krvi koža sluznica, naduvenost cri¬ 
jeva, anmesia i afasia (gubitak pamćenja i govora), koma i smrt. 
Sve ove pojave zavise od pomanjkanja kisika i ugljenog dioksida 
(C0 2 ) i smrt nastaje od postepenog ugušenja. 

Vrlo je velika grupa profesionalnih otrovanja. Skoro je posve 
specifično otrovanje — cinkova ili bakrena groznica, od 
koje boluju radnici zaposleni u ljevaonicama bakra. Otrovanje nastaje 
od cinka, koji se u procesu lijevanja bakra izlučuje u formi pare. 
U akutnoj formi bolest je veoma slična malariji: groznica; bolovi 
u različitim dijelovima tijela, zatim ognjica, koja traje nekoliko 
sati, znojenje i pad temperature ispod normale. Interesantno je, da 
se kasnije razvije neki imunitet i radnici, koji rade dugo n ovoj 
industriji, ne pate od akutnih napadaja, već kod njih ostaju neki 
drugi simptomi kroničnog otrovanja. 

Otrovanje olovom (intoxicatio saturnina) obično je kro¬ 
nično. Olovo prodire u organizam kroz kožu i kože sluznice, pa se 
i taloži skoro u svim organima, a poglavito u pokožici (epidermis), 
dugačkim kostima, jetri, slezeni, bubrezima, plućima i živčanom si- 

stemu. Prema tome simptomi olovnog otrovanja vrlo su različiti i 
ima ili mnogo. Najslavniji su: slabost, vrtoglavica, glavobolja, 
olovna boja kože, promjene nekih refleksa, tremor (tresavica) pr¬ 
stiju i opći tremor, neuralgije, bolovi u mišićima, upala bubrega, 
astma i bezbroj drugih pojava, ne izuzevši ni padavicu. 

Kod otrovanja fosforom glavni je simptom nekroza 
(obamrlost) vilice sa fistulama zubnoga mesa, zubni karies (zubni 
trulež). Osim toga različiti poremećaji u probavi i ciroza jetre. 

Kako je spomenuto, profesionalnih otrovanja ima vrlo mnogo. 
U industrijama vještačkih boja, farmaceutskih proizvoda, a isto 
tako u mnogim drugim industrijama, gdje se upotrebljavaju ili gdje 
se stvaraju, kao nuzgređni produkt, otrovni spojevi, radnici su 
stalno izloženi opasnosti akutnog ili kroničnog otrovanja. Razumije 
se, da se ta opasnost može smanjiti mjerama opreza, a nekim slu¬ 
čajevima može se i posve izbjeći, ali općenito ta opasnost od otro¬ 
vanja uvijek postoji kao što postoji i opasnost oboljenja od ostalih 
profesionalnih bolesti, jer je glavni uzrok oboljenja — rad, a čo¬ 
vjek mora da radi... 


IZ OKOLINE GJEVGJELIJE 

Napisao Božidar Živković (Beograd) 

Sa 1 slikom 

Jedno od romantičnih mesta našeg krajnjeg juga zauzima 
Gjevgjelija, koja leži skoro na grčkoj granici. 

Grad leži u podnožju ogranaka Kožuha u dolini Vardara, na 
karakterističnom tlu, sastavljenom od finog sitnog peska i mulja, 
koji je zahvatio i neposredni kraj grada. Pesak čini lepa i talasasta 
uzvišenja, koja se ističu pored Vardara i daju jedan pravilan ra¬ 
spored. Ovaj pesak je još i zbog toga karakterističan, što odaje tra¬ 
gove mora, tako da bi se moglo s pravom reći, da je more napustilo 
ovaj kraj u najsltorijoj geološkoj prošlosti. Teren je dosta slabo po¬ 
šumljen, jer gdje prestaje sitan pesak, nastaju veća ili manja uzvi¬ 
šenja od samog krečnjaka. 

Izrazita mediteranska klima jasno se odlikuje duž Vardara i 
njegovih pritoka južno od Belasice, Demir-Kapije i Kožuha, što 
Gmogućava život mediteranskih biljaka u ovoj kotlini. Ovde su leta 
duga s visokom temperaturom, ali i pored toga imaju izvesne sve- 
žine, što se naročito opaža noću. Leta počinju odmah posle zime i 
nema blagih i postupnih prelaza. Temperatura dostiže do 50° C u 
hladu. Klima je takva, da izgleda, da je svu svoju surovost izlila 
samo na ovaj teren, jer već u julu spržen je izvestan deo biljaka i 
tada okolni bregovi svojim izgledom liče na prave stepe (Bogo- 
rodični Breg i đr.). 

Pojava snega izaziva opštu radost u Gjevgjeliji. Ako ponekad 
i pada, pahuljice se stope još u vazđuhu. Kad se zadrži sneg pola 


dana, o tome se priča danima. I dok u Gjevgjeliji po nekoliko go¬ 
dina ne pada snijeg, dotle je Kožuh, koji je 30 km. udaljen od Gjev- 
gjelije, zaodenut svake godine u snežnu belinu. Sa takve daljine odaje 
osećaj prave jezive zime, dok se u neposrednoj blizini Gjevgjelije 
vidja mnogo poljskih cvetova. Koliko su leta duža, toliko su zime 
kraće i blaže. Obično temperatura pada do —5° C (1928. god. bila 
je —14° C). 

Aibutus Anđvacdne Z.sSnimah i- herbara N. Košanina: Crna Reka 1925. 


U ovoj je kotlini vrlo mali srednji godišnji talog. Računa se, da 
ima oko 600 mm. Tako je i sa relativnom vlagom, koja se nalazi 
oko 35—45% u vazduhu kao vodena para. Ova količina vodenog ta¬ 
loga sasvim je nedovoljna za život i bujnost sređnjeevropskog 
biljnog sveta u ovom kraju. 

Vazdušne struje svuda i uveli postoje. Ali Gjevgjelija ima na¬ 
ročite udarce vetrova. Severo-istočni vetar, koji narod naziva v a r- 
d a r a c, najjači je i kad je u punoj snagi, prosto ruši. On nosi sitan 
pesak, koji nemilostivo šiba po licu. A kad je u najvećem besu, 
, đaci iz okolnih mesta ne mogu da dođu u školu. Potpuno je suh, 
hladan i mrzan. Ali još je i zbog toga karakterističan, što duva uvek 
po nekom prirodnom pravilu: ili 24 časa ili nedelju dana. Svoju ja¬ 
činu dostiže u proleće i u jesen. 

Svi su ostali vetrovi blagi. Obično donose kiše ili manje pro- 
mene u temperaturi, kao što to čini maglenac i solunski 
veta r. 

Krasna je okolina Gjevgjelije. Napustiti Gjevgjeliju i krenuti kroz 
preclele i ogranke Kožuha, gledati, kako se nižu i niži i viši posum- 
beni brežuljci i kako se talasasto gube u svojoj daljini, osecati sve- 
žinu, koja se kreće sa Kožuha i njegovog gordog visa Dveusi (2180), 
to su časovi, koji se nikada ne zaboravljaju. Živopisni pošumljeni 
deo ovoga kraja preseea Konjska Keka, koja izvire iz Kožuha i 
uliva se sa desne strane u Vardar kod Gjevgjelije. Pođe li se samoj 
reci, na čijem su putu zmijaste kozje putanje, šiblje, kamenje sa 
crvenim peščarom ide se niz veliku strminu za 500 m, odakle odaje 

lmene glasove reka. , , , .... 

Najzad, uspe li se da se savladaju sve tehničke borbe, oseti li 

se svežina hladne rečne vode, pa se baci pogled duž rečnog tesnaca, 
gde se kupasti kršni bregovi utrkuju svojom visinom i skrivaju 
reku, osetiće se zadovoljstvo u samoj pobedi i uživaće se u prirodnoj 
lepoti i u uređenosti veličanstvenoga sklopa. Tu, u mestu zvanom 
Vale-Mare, na 10 km ispod Kožuha, gde Konjska Kelca nemilo- 
stivo dere serpentinsko tlo i probija svoj tesnac, koji je prava flo¬ 
ristička zbirka, nalazi se karakteristična, zimzelena biljka istočnoga 
mediterana, Arbutus Andrachne L. sa karakterističnim narodnim 
imenom gola biljka, gol čovek ili gola, kako se zove u selu 
Humu, ispod Kožuha. 

U živopisnoj kotlini, na 15—20 m visine iznad reke, izvija se 
pobedonosno iz prsiina krečnjačkih stena sedam primeraka te biljke, 
što nije isključeno, da su tercijarni relikti, ostaci, koji su se održali 
do danas usprkos svim prirodnim nepogodama i u današnjem vre¬ 
menu imaju jasno svoje razviće u društvu s javorom, smiekom, 
smokvom, blagodareći dopiranju mediteranske klime, koja je skoro 
u cijeloj gjevgjelijskoj kotlini. 

Ovi egzemplari nalaze se na južnom položaju. Tipičan primerak 
natkriljuje reku sa svojom visinom od 4 m, a obimom od 1.75 m. 

Stabla su u nekoliko primeraka presečena na visini od 1.50 m. 
U ostalima se kruna brzo završava granama. U daljini stablo odaje 
lepo crvenkastu boju mesa, otkuda i dolazi ime gola biljka, gol 
čovek, ili gola, naročito gornji deo krune ima izrazitu boju. 

Narod rado seče ova stabla radi pravljenja skupocenih kašika 
i čibuka. Drvo, sem toga što ima svoju tvrdinu, odlikuje se još i 
lepom mahagoni-bojom. 

Mlađa su stabla posuta pepeljastim prahom, skoro neprimetmm, 
koji se pri najmanjem dodiru briše, kao sa ploda u grožđa. Na sta,blu 
starijem od 20 godina nalaze se leptiraste male savijene oguline, 
koje se uvijaju i otpadaju slično kori trešnje. 

Granje se javlja u pravilnom redu, što potseća na raspored 
granja u bora. Glavna grana (osa) ima svoje grane drugoga reda, 
iz- kojih se kao iz prve razvijaju grane u određenoj ravni i visini. 
Glavna osa daje obično po 4 grane drugoga reda, a ove dalje se 
razvijaju u po dve grančice. 

Od vrba svake grančice redaju se listovi u spiralnom nizu. 
Liska je jajasta oblika, kožasta, glatka po obodu i liči na lisku od 

Pmuna. Po njoj se jasno vidi nervatura, čije je anastomoziranje 
samo po obodu. U nervaturi odlikuje se glavni nerv, koji je jako 
istaknut. On je na kraju liske providan, beličaste boje. Lisna drška 
je trećina liske i dobro je razvijena. 

Cvet je pravilno razvijen. Cvast je grozdasta. Cašičnib i kru- 
ničnih listića ima po pet. Krunični listovi otpadaju, a čašični ostaju. 
Kr oni čni listići su žućkasto-bele boje i poluzubasti. Ima deset pra- 
šnika, koji su zatvoreni u krunicu i slobodni. Prašni končići su vrlo 
kratki i s malim dlačicama. Antere su cevaste i otvaraju se pri 
vrhu. Tučak je nadcvetan. Stubić se završava istaknutim žigom, 
koji ima pet režnjeva slabo razvijenih. Ono što naročito privlači 
pažnju, to je plod biljke, koji se naročito ističe purpurnom bojom 
i prijatnim ukusom. Meštani ne žale truda da se spuste u dubinu 
klanca radi ploda, koji je neka vrsta poslastice. Veličina ploda je 
kao u crnoga trna i nešto malo je hrapav. Ceo plod je prožet uljem. 
Ima pet semenki, koje su smeštene u zasebnim oplođnim kožastim 
listićima. Plod je vrlo mekan i može da se para noktom. 

Do sada je bilo jedino poznato nalazište ove zanimljive biljke 
u našoj domovini u kotlini Crne Reke više Pološkog manastira u 
Južnoj Srbiji, gde ju je našao profesor Košanin. Biljka je ra¬ 
širena u istočnom Mediteranu, a na Balkanskom Poluostrvu dolazi 
u Traciji, Maćedoniji, Epiru, u cijeloj Grčkoj s ostrvima. 

Druga vrsta istoga roda Arbutus unedo L. dolazi također u 
Mediteranu, pa je sastavni elemenat makije. Zovu je planika. 

Rod Arbutus pripada porodici Ericaceae (vresovi) i odlikuje se 
svojim kožastim vazdazelenim lišćem. U Južnoj Evropi dolaze dvije 
vrste: Arbutus unedo L. i A. Andrachne L. 


NAUKA I NJENE ZABLUDE 

Božidar J. Urbanović (Palanka Smeđ.) 

0 nauci se reklo mnogo dobra, ali još više zla. P i r o n 1 je ospo¬ 
ravao svaku mogućnost njenu; M o 1 i e r e joj se rugao i gledao u njoj 
samo jalovu pedanteriju šupljoglavih ljudi, koji hoće pod smešnom 
maskom velikoučenosti da prikriju svoje duboko neznanje; Hume 2 
nije bio uveren ni u realnost spoljnjeg sveta, još manje u realnost 
nauke; J. J. R o u s s e a u je na nju srušio tešku odgovornost za sva 
zla, koja snalaze nesrećno čovečanstvo; Brunetiere 3 gromoglasno 
širom sveta proglasio njeno bankrotstvo. Duh ovih ljudi još uvek 
naseljava mnoge glave i živi među nama. Njihove bezbrojne sledbe- 
nike, a njih je mnogo više, no što se misli, znane ili neznane, od 
sistematskih sumnjala do totalnih negatora, srećemo svakoga dana. 


1 Grčki filozof iz IV. veka pre naše ere. 

- Engleski skeptik 18. veka. 

3 Francuski kritičar (1849—1906), autor dela »La faillite đe la Science* 
(Bankrotstvo nauke), koje je izazvalo čitavu buru u naučnom svetu. 

Ne mislimo ovde oprovrgavati sve ove razne nepravične napade 
na nauku, jer bi nas to daleko odvelo. Hoćemo samo, radi razbistra- 
vania pojmova, reći nekoliko reći o tobožnjoj privremenosti naučnih 
istina o prolaznosti njihovih vrednosti, o »zabludama nauke«, na 
šta nas je naveo jedan članak izašao u osmom broju ovoga časopisa 

nd nrošle godine. .. , 

Nije u ukusu svakoga pojedinca, da se povija nad svetom u 

t'iinama njegovim, nad zakonima, koji njime vladaju, nad ljudskom 
sudbinom, ali smo svi mi, učevni ili ne, mnogo puta, da to sami 
i ne primetimo, postavljali svojoj okolini najrazhčitija pitanja o 
životu, smrti, cilju, sili, postanku, razvoju, dusi, bogu _itd. Ili smo 
pak, ostajući sami, pri momentanoj dispoziciji duha, mislili bai ne¬ 
koliko trenutaka na te probleme, bez kojih je ljudsko razumno biće 

Ali čovečji duh je takav, da dugo ne ostaje pred misterij om 
otvorenih pitanja, već odmah traži odgovor na sve ono, što ga muci, 
pa ma ti odgovori vredeli samo jedan dan. Sutradan, posle kakvog 
bezazlenog razgovora ili nazrete nove činjenice, mi ćemo sebi dati 
druge odgovore, koji ne moraju uvek biti n skladu sa onima od 
iuče. Slična se pojava opaža i u mehanizmu istraživanja i utvrđi¬ 
vanja naučnih istina, samo njeno pravo značenje treba dobro ra- 
zumeti. Iz pogrešnog tumačenja te plodne elastičnosti ljudskoga 
duha, javlja se, čak i kod ljudi, čija imena ponekad mnogo znače 
u istoriji ljudske duhovne delatnosti, masa nepovoljnih i skroz po¬ 
grešnih'nazora o nauci. Utoliko gore nauka stoji kod ČoveKa lz na¬ 
roda, kod laika, koji s njom dolazi samo slučajno i površno u đodn. 

Stvari treba postavljati na njihovo pravo mesto. Da je to uvek 
činjeno, i da se čini, ne bi se moglo olako govoriti o bankrotstvu i 
»zabludama« nauke i ne bi se kod mnogih ukorenilo uverenje, da 
je čitava nauka samo jedan nemoćni pokušaj slabog ljudskog ia- 
zuma, pokušaj večno unapred osuđen na neplodnost i neuspeh. Ako 
nekoga od tih skeptika zapitate, otkuda dolazi njihovo nezadovolj¬ 
stvo naukom, odmah će se ovaj uhvatiti za neku hipotezu, koja je 
do pre nekog vremena važila u nauci i reci ce vam s bagatelisa- 
njem: Neivton kaže o prirodi svetlosti jedno, Fresne 1 drugo, de 
B r o g li e‘ posle njih i jedno i drugo. Eto vaše nauke. — Tu je kiaj 
diskusije i kraj svake nauke. Iz razgovora sa njima ili iz njihovi 
spisa vidi se, da tako shvataju celokupnu nauku, tj. kao da je 
u njoj sve privremeno, da je, možda, i ovo, što nauka danas tvrdi, 
samo jedna vizija duha, halucinacija, greška, »zabluda« koja je za 

neko vreme smenila drugu. .. , 

Tako stvar, međutim, na našu sreću, ne stoji. Moderna nauka 
nije nauka, koja je u modi, niti neka lepa kolekcija najnovijih 
zabluda, no prosto nauka našega vremena. Svako vreme ima svoju 
nauku, ali to ni u kom slučaju ne znači, da je ona nešto efemerno, 
niti da je jednostavna sukcesija privremenosti. Ražu mimo se. Nauka 
ni jednog doba nema o svemu poslednju reč, ali je o 

4 Francuski fizičar nosilac Nobelove nagrade za fiziku. 

mnogo čemu ima. U ovome poslednjem delu je, ostavljajući po 
strani usavršavanje metoda istraživanja i tehničke aparature, sva 
razlika između nauka raznih vremena, u stalnom uvećavanju obima 
poznatoga, koji se širi na račun tajanstvenog. 

Ako promatramo stvari onakve, kakve su, nazivamo ih pravim 
imenom i merimo njihovom pravom merom, onda ćemo morati u 
nauci da razlikujemo dva' sasvim disparatna, različita, odvojena 
dela: s jedne strane deo materijalnih činjenica, dobro uočenih, ne¬ 
sumnjivo utvrđenih i. s druge strane, deo hipoteza, teorija, mišlje¬ 
nja. Ovo treba, radi pravičnog suda, istaći ne samo laiku, no i čo- 
veku od kulture, koji tako lako zaboravlja da sve u nauci ni j e 
nauka. Na jednoj strani imate prividan haos nebrojenih činjenica, 
koje svojom raznovrsnošću dodiruju granice našeg poimanja. U tome 
na izgled haosu samo sistematski duh može da se snađe, odredi 
svakoj stvari njeno mesto, pronađe njenu pravu vrednost. To je 
jedan od ciljeva nauke. Ali, nauci nije jedini cilj otkrivanje novih 
činjenica. Ona nije isključivo ogroman haos izdvojenih fakata, ka¬ 
talog sitnih opažanja, zbirka lepih opisa; ima ona i jednu višu za¬ 
daću od te: pronalaženje zakona, koji vezuju te činjenice, koji vla¬ 
daju pojavama, objašnjenje mehanizma povezanosti, tumačenje in¬ 
timne prirode njihove, iskorišćavanje tih zakona. To je druga strana 
nauke, strana, koja još češće daje izgled privremenog i zato mnogi 
dolaze do uverenja, da je svako naučno otkriće privremene važnosti. 
Vara se taj, jer ne zna ili neće da zna, da iza hipoteza, koje dolaze 
i odlaze jedna za drugom, stoji masa nepobitno utvrđenih fenomena 
i činjenica, koje su ostale nepovredene, iako su se pretpostavke 
menjale. 

Uzmimo nekoliko primera. .... 

Pasterovo doba dalo je mikrobe i imunizaciju. Imunizacija je 
neoboriv lakat, pa neka stručnjaci, da bi objasnili mehanizam njene 
pojave, zamišljaju stvar kako hoće: bilo kao formiranje specijalnih 
teia, bilo kao čisto fizičku promenu krvnog seruma, bilo kako mu 
drago. Jedno je važno, i to treba da uoče naročito oni, čije su oči 
izbodene od hipoteza o prirodi imunizaeije, da se pod naročitim, 
određenim uslovima stvara u organizmu specijalno stanje, koje ga 
brani od docnijeg obolenja. Neka se vremenom imunizacija objasni 
na ovaj ili onaj način, više manje sporedno je, imunizacija je tu i 
korisno primenjena od dana otkrića. Pojava ostaje uprkos svemu. 

Otkriće hemijskog sastava planete Venere (spektar), zakona 
njenih kretanja, trajanje dana, godine itd. neosporno su trajni 
naučni rezultati. Ali nije nauka tvrđenje, da na toj planeti žive 
orijaši slični onima, čije kosture nalazimo u geološkim slojevima 
naše zemlje, ili da u podzemnim građevinama, zbog visoke tempe¬ 
rature, žive ljudi slični nama. To nije nauka, no samo jedna^ pret¬ 
postavljena mogućnost, zanimljivo mišljenje nekolicine ljudi (m, 
I-ez ikakve osnove), ali zasad ništa više. _ 

Nauka je univerzalna i zato treba strogo razlikovati mišljenje 
pojedinaca, koje ipak ne mora uvek biti pogrešno, ali ne može se 
ni nazvati naukom, doklegođ se za to nema neospornih dokaza. Kad 

Pit a gora tvrđi »đa je zemlja zato okrugla, što na njoj stanuju 
bogovi; jer bogovi mogu stanovati samo na najsavršenijem tein. 
onda on u tome trenutku nije ni fizičar, ni matematičar, niti je nje¬ 
govo učenje nauka, pa ni »naučna zabluda«, no metafizička sanja¬ 
rija, koja s pozitivnom znanošću nema ničega zajedničkog. Niti je 
I'it a gora šta znao o bogovima, ni o njihovom prebivalištu, niti 
je pak lopta najsavršenije telo zato, što su sve tačke njene površine 
podjednako udaljene od jedne druge tačke, centra. Zašto to ne bi 
bila kocka, koja ima puno tih »savršenosti«: jednakost strana, ivica, 
uglova, dijagonala, rogljeva itđ., ili koje druge telo, ako bi se koje t 

uopšte moglo nazvati stvarno savršenim! Zašto onda servirati slična 
maštanja poetskih neobuzdanih mozgova kao nekadašnju nauku! 

Zašto od takvih proizvoljnosti stvarati diskredit nauke i podržavati 
zabludu o nauci kao zabludi! 

Slavni nemački lekar Koch, otkrivalac tuberkuloznog bacila, 
saopštio je jednom prilikom skupu naučnika, da je pronašao lek 
protiv te bolesti, lek, koji polovina natrulog čovećanstva i dandanji 
očekuje. Je li to »zabluda nauke«! Očevidno je nepravičan, koji ovu 
Kochovu grešku krsti tim imenom, jer Koch nikoga nije izlečio 
tuberkulinom, kad ga je nazvao lekom, no je pogrešno protumačio 
jednu pojavu, koja je daleko da znači izlečenje (tuberkuunska re¬ 
akcija) i, u utakmici s drugim naučnicima, požurio da je objasni. 

Moderna elektronika dala nam je na početku ovoga veka prvu 
unutrašnju sliku atoma. Danas već ta slika unutrašnje atomske kon¬ 
stitucije ne zadovoljava i misli se na njen retuš. Jesmo li i ovde 
svedoci neke »zablude«! Svakako ne, ako ne zaboravimo, da su sve 
šeme imale i imaju teorijski, hipotetični karakter, vrednost stvari, 
koja je u toku izučavanja. Pada li onda sva elektronika! Ni u kom 
slučaju. Unutrašnji raspored protona i elektrona može biti drukčiji, 
no što se zamišlja, periferijski elektroni mogu nemati svojstva, koja 
im se pridaju (elektroni valencije), ali otkriće radioaktivnih eleme¬ 
nata doprinelo je, da se definitivno utvrdi, da atom nije nedeljiv, 
kao što se mislilo, da se može lomiti (spontana dezentegracija), da 
se delići, koji izleću iz njega prilikom rasprskavan ja, kreću ogrom¬ 
nom brzinom, što svedoči o neizmernoj energiji u unutrašnjosti 
atoma (intraatomska energija) itd. To je neosporno i ta su svojstva 
već praktično iskorišćena u radioterapiji. 

Masa je takvih slučajeva i njihovo nabro javan je ne škodi auto¬ 
ritetu nauke. Iz navedenih primera se, dakle, jasno uočava, da u 
nauci treba razlikovati jedan trajan deo, skup činjenica nepobitno 
dokazanih i drugi privremeni, nesigurni, hipotetični deo, koji je tu 
samo da naučnicima posluži kao pomoćno sretstvo u njihovom radu. , 

Dok se ne nađe i potvrdi ono, što se traži, sve su pretpostavke i sva 
mišljenja dopuštena i dobra, sve hipoteze, ma i za momenat, korisne, 
dogod služe kao vodič radoznalosti ljudskoga duha, dogod su samo 
radni instrumenti i ostaju u pretsoblju istine, ali ne zaboravimo, 
one ne čine nauku, zato ih tako nemojmo ni nazivati. U otpa- 
Icj hipotezi ne gledajmo krah nauke i u naivnim 
himerama ribara, moreplovaca i drugih usijanih 
i nekritičkih mo z g o v a »zablude nauk e«. 


P A B I R C I 


James Watt, prigodom 200-godiš- 
njice rođenja. Ime Watt poznato je 
danas iz dnevnoga života, jer su u 
nauci prozvali Ja mesu Wattu 
u čast jedinicu, kojom mjerimo ener¬ 
giju: 1 vat. Svatko zna danas u du¬ 
ćanu tražiti električnu žarulju, koja 
troši 40 ili GO vata. Svatko zna da¬ 
nas, da mora električnoj centrali 
platiti potrošene kilovatsate struje. 

James W a 11 usavršio je i 
konstruirao parni stroj, koji se mo¬ 
gao u praksi upotrebiti, jer je radio 
toliko ekonomski, da su ga industrije 
mogle uvesti kao pogonsko sredstvo. 
Glavna njegova zasluga i veliko 
djelo je u tome, što je kondenzator 
odijelio od parnoga valjka i kon¬ 
struirao još neke sitnije dijelove 
parnoga stroja s niskim tlakom. 

W a 11 se rodio 19. I. 1736. u Gree- 
nocku u zapadnoj Škotskoj. Bio je 
vrlo bistar, ali boležljiv mladić. 
Petero braće je umrlo još u djetinjoj 
dobi. Čitao je već za rana. vrlo mno¬ 
go i pokazivao mnogo smisla za finu 
mehaniku i strojeve. Kako je bio 
sin siromašnoga ribara i graditelja 
čamaca, učio je najprije kod kuće. 
Kasnije je bio u nauku u Glasgowu 
i Londonu, gdje je' izučio mehani- 
čarski zanat. Sa 21 godinom postao 
je. mehaničar na sveučilištu u Glas- 
gowu, gdje je u dogovoru s profe¬ 
sorima izrađivao različite aparate i 
pokazao vrlo veliku spretnost i ra¬ 
zumijevanje za taj posao. Ovdje se 
upoznao i sa prof. kemije Bla- 
ekom. Ovo poznanstvo imalo je ve¬ 
liku ulogu u kasnijem životu, kad 
je W a 11 dolazio u novčane pote¬ 
škoće. 

Godine 1759. doznao je W a 11, da 
postoji neki stroj, koji služi za si¬ 
sanje vode, za pogon mu služi vo¬ 


dena para, a zvali su ga »vatreni 
stroj«. Bio je to stroj N e w c o m e- 
n o v. Opisat ga možemo u kratko 
ovako: Ka jednom kraku velike vage 
djelovalo je stapalo parnoga valjka, 
pa se taj krak vage dizao i spuštao, 
kad je stroj radio. Zbog toga gibao 
se na isti način i drugi krak vage. 
Ovo dizanje i spuštanje drugoga 
kraka bilo je upotrebljeno za pogon 
sisaljlte za vodu. 



James Watt (1736—1819) 


Iz parnoga kotla dolazila je para 
u valjak s donje strane i tjerala 
stapalo prema gore. Kad je valjak 
bio pun pare i stapalo na najvišoj 
točki, otvorio se pipao i kroz njega 
je štrcala u valjak hladna voda. 
Vodena se para kondenzirala, nastao 
je vakuum, a izvanjski tlak zraka 
je potjerao stapalo opet prema do¬ 
lje. Stapalo je dakle dizala vodena 
para, a vraćalo se u početni polo¬ 
žaj djelovanjem tlaka zraka. 

Kasnije doznao je Watt (1759), 
da sveučilište u Glasgo\vu ima ta¬ 
kođer takav stroj, ali da se nalazi 
na popravku u Londonu. Na W a t- 
tovu želju taj je stroj dovezen na¬ 
trag u Glasgow. Vatt je odmab 
počeo praviti pokuse s parnim ko¬ 
tlom (Papinov lonac) i s valjkom 
neke stare sisaljke. Uz pomoć B 1 a- 
eka mogao je pokazati, da je tlak 
vodene pare dovoljan, da bi mogao 
tjerati stroj. Takav bi stroj odgova¬ 
rao našim današnjim strojevima na 
visoki tlak, kao što se na pr. upo¬ 
trebljava kod lokomotiva. Međutim 
u ono doba nije bilo moguće gra¬ 
diti dovoljno velike i jake parne 
kotlove za visoki tlak, pa se u 
običnim kotlovima proizvedena para 
upotrebljavala samo zato, da se u 
valjku stvori vakuum, a stroj je 
poglavito tjerao tlak zraka. W a 11 
je stavio za kratko vrijeme model 
takvoga stroja u pogon i opazio, da 
je glavni razlog, da ti strojevi nisu 
mogli doći u upotrebu, jer su tro¬ 
šili vrlo mnogo pare i time postali 
neekonomični. Kod svakoga pomaka 
stapala trebalo je ohlađeni valjak 
opet ugrijati na temperaturu par¬ 
noga valjka i nakon toga opet od¬ 
mah ohladiti hladnom vodom, da se 
para u parnome valjku kondenzira, 
pa da se na taj način stvori va¬ 
kuum. Jasno je, da je takav stroj 
trebao vrlo mnogo goriva, pa je 
zbog toga pogon bio skup. 

Za vrijeme jedne nedjeljne šetnje 
došao je W a 11 na misao, da bi tre¬ 
balo kondenzator odijeliti od par¬ 
noga valjka. Uvidio je, da bi bilo 
dovoljno, da se parni valjak spoji 
sa prostorom, koji je uvijek hlađen 
s vodom, i to u onom času, kad se 
prekine spoj s parnim valjkom. Na 
taj način ostao bi parni valjak uvi¬ 
jek na temperaturi parnoga kotla, 
a potrebni bi vakuum ipak nastao, 
jer bi vodena para sama prelazila 


u hladni prostor, gdje bi se konden¬ 
zirala u vodu. 

W a 11 je time upoznao prilike, 
koje su danas opće poznate t. j. da 
u prostoru, koji je ispunjen zasiće¬ 
nim parama, postoji onaj tlak, koji 
odgovara mjestu najniže tempera¬ 
ture. Treba imati na umu, da su u 
ono vrijeme vladali još sasvim pri¬ 
mitivni nazori o vodi i vodenoj pari 
i njezinoj ekspanzivnoj sili. 

Kad su pokusi pokazali, da je 
korisni efekt stroja s odijeljenim 
kondenzatorom bio mnogo bolji, 
\Vattov izum bio je okrunjen 
uspjehom, a stroj s niskim tlakom 
konstruiran. Watt nije bio samo 
izumitelj, nego je sam svoje misli 
kao vješti mehaničar i izveo, pa mu 
je to mnogo pomoglo kod istraži¬ 
vanja i usavršavanja parnoga stroja. 
Za siguran pogon trebalo je još izra¬ 
diti razne sisaljke za vodu i zrak, 
kotač zamašnjak, koji je gibao stroj 
preko t. zv. mrtve točke, centrifu¬ 
galni regulator, koji je omogućio, da 
je stroj radio jednolično itd. Veliki 
napredak bio je postignut, kad je 
W a 11 izgradio stroj tako, da je 
para punila naizmjence valjak s 
obje strane stapala. Velike pote¬ 
škoće bile su u tome, što prema on¬ 
dašnjem stanju tehnike nije bilo 
moguće izraditi veće valjke i sta¬ 
pala tako jednolično i pravilno, da 
se stapalo moglo lako pomicati u 
valjku, a kraj toga, da je nepro- 
dušno zatvaralo i odijelilo jedan dio 
volumena valjka od drugoga, što je 
bilo osobito važno, od kada je počeo 
raditi s parom na obje strane valj¬ 
ka. Od toga vremena Watt živi 
samo za svoj stroj. Napustio je mje¬ 
sto mehaničara na sveučilištu i 
otvorio veliku radionicu za gradnju 
parnih strojeva. Njegovi pokusi gu¬ 
tali su međutim velike svote no¬ 
vaca, a zasluživao nije ništa, jer 
stroj još nije bio zreo za praktički 







pogon. W a 11 je zapao u velike du¬ 
gove i financijalne poteškoće. Jedno 
vrijeme pomagao mu je prijatelj 
Black, ali i on je također iscrpio 
svoja sredstva, pa je za Wattov 
stroj zainteresirao nekog bogatog 
posjednika talionica željeza i uglje- 
nika, koji je uvijek bio pod vodom. 
Taj je povjerio Wattu, da sa¬ 


ljevačima željeza uspjelo međutim 
usavršiti metode lijevanja, pa su 
mogli izrađivati veće i savršenije 
valjke. Polagani napredak W a 11 o- 
v a rada treba u glavnome pripi¬ 
sati primitivnom i netočnom izrađi¬ 
vanju lijevanih valjaka. Nakon dvi¬ 
je godine bio je izrađen prvi stroj, 
koji je radio na sveopće zađovolj- 



Parni kotao Valjak Konđen- Sisaljka 

sa stopalom zator 

Wattov parni stroj (prema jednom starom crtežu) 


gradi sisaljku s parnim pogonom, 
koja će iz ugljenika sisati vodu. 
Kroz 9 godina nikako nije to us¬ 
pjelo provesti, pa je i taj čovjek 
izgubio cijeli imetak, jer je ugljenik 
bio pun vode i nije se mogao eksplo¬ 
atirati. 

U Engleskoj bila je industrija 
mnogo savršenija i jača nego u ma¬ 
loj Škotskoj. Vatt u je uspjelo, da 
se udruži s vlasnikom velike radio¬ 
nice u Birmingliamu Boultonom 
(1774). Watt se preselio u Birming- 
ham i ponio sa sobom sve vrednije 
dijelove svoga stroja. Osim toga je 


stvo. Stroj je služio za pogon mi¬ 
jeha u jednoj visokoj peći. 

Kad se pročulo, kako sigurno radi 
taj stroj i kako malo ugljena treba 
za pogon, stizala je jedna narudžba 
za drugom. Watt je morao biti uvi¬ 
jek prisutan kod izrade i postavlja¬ 
nja stroja, ako je htio biti siguran 
za uspjeh. Vrijednost svih ugljenika 
je porasla, jer je s Wattovim 
strojevima bilo moguće rovove sa¬ 
svim isušiti i time produkciju uglje¬ 
na znatno povećati, a i cijene sni¬ 
ziti, što je opet išlo u korist iz¬ 
gradnje njegovih strojeva, koji su 

ugljen upotrebljavali kao pogonsku 
snagu. 

Tek 6 godina kasuije (1782.) usa¬ 
vršio je svoj stroj time, da je gi¬ 
banje stapala po pravcu pretvorio u 
vrtnju. Kod toga je imao neprilike, 
jer je neki gumbar doznao, da on to 
sprema, pa je prijavio patent na 
parni stroj s običnom polugom, koja 
se već davno prije upotrebljavala 
kod tokarice. Watt je morao zbog 
toga konstruirati novi mehanizam 
t. zv, »planetni kotač«. Kad je iza¬ 
šao patent za prenos s polugom, 
W a 11 je odmah upotrebio taj jedno¬ 
stavni prenos kod svojih strojeva. 
Takav stroj s kotačem zamašnjakom 
nije se gotovo kroz cijelo stoljeće 
ništa mijenjao u svojim bitnim di¬ 
jelovima. Parni stroj počeli su uva¬ 
đati mlinovi, predionice, tkaonice i 
druge industrije. Time počinje vijek 
parnoga stroja. Za kratko vrijeme 
grade se strojevi sa stotinama konj¬ 
skih sila. 

\Vatt je doživio ne samo uspjeh, 
da je konstruirao stroj koji je bio 
upotrebljiv u praksi, nego je pod 
svoje stare dane mogao promatrati 
sve veće uspjehe svoga izuma. Da¬ 
pače i velike glavobolje, koje su ga 
neprekidno mučile za vrijeme nje¬ 
govog najintenzivnijeg rada, sad su 
sasvim nestale, pa mu je bilo su¬ 
đeno, da proživi u blagostanju u- 
gođnu i sretnu starost. Devedesetih 
godina povukao se na svoje dobro u 
okolici Birminghama i upravu tvor¬ 
nice predao svome sinu, ali je sebi 
ipak uredio malu radionicu, gdje je 
nastavio sa svojim pokusima. Umro 
je 19. VIII. 1819. u 83. godini života. 

Osim toga treba još spomenuti, 
da je W a 11 surađivao i na čisto 
naučnom istraživačkom polju. U za¬ 
jednici s Pristlyem jročeo je is¬ 
traživati sastav vode, koju su sma¬ 
trali u ono vrijeme pramaterijom. 


Poslije smrti iskazana je W a 11 u 
najveća počast u Engleskoj, jer su 
mu postavili spomenik u IVestmin- 
sterskoj opatiji u Londonu, a na spo¬ 
menik su mu napisali među ostalim, 
da je »dobročinitelj čovječanstva« i 
da je »umnožio sile čovječanstva«. 

Dr. Ljudevit Šplait 

»Dvije ruke iz groba uzdignute«. 

Obilazeći nedavno baštu oko Doma 
Nar. Zdravlja, gdje je nekad bio 
»harem« (muslimansko groblje), ugle¬ 
dah između zasađenih borića, kako 
strše dvije grane u obliku slova V 
iz debla jednog mladog »rusa« (Rhus) 



Približivši se, vidjeh na svoje iznena¬ 
đenje, da je na krajevima grana ne¬ 
ke proširenje u obliku ruke sa do¬ 
bro označenim prstima i jednim du¬ 
gim savinutim kažiprstom (vidi sli¬ 
ku) kao kod nekih Meštrovićevili 
skulptura (na pr. Štrosmajer, Grgur 
Ninski). 

Interesantno je napomenuti, da 
je ova pojava, čim se u komšiluku 
za nju doznalo, dala odmah povoda 
nekim fantastičnim komentarima. 


osobito kod muslimanskih žena. Po¬ 
čelo se govoriti: »mrtvačke ruke«, 
»slabi je to znak«, »bune se mrtvaci, 
što su im grobove i kosti ispretu¬ 
rali«; netko je dapače rekao uvje¬ 
reno: »bit će rata i nevolje velike«. 



Po ovome se primjeru vidi, kako 
je praznovjerje u narodu lako i 
jednom sitnicom izazvati i kolike su 
razne priče u narodu morale da na¬ 
stanu ovakvim i sličnim pojavama 
u prirodi. Bujna fantazija naroda 
iz ovakvih, istina neobičnih slučaj¬ 
nosti, stvara odmah dalekosežne za¬ 
ključke. 

Dr. Dojmi Lovro 

Gorostasni kaktus. Posjedujem je¬ 
dan krasan egzemplar »kaktusa«, koji 
je, mislim, zavrijedio, da ga upozna 
i širi krug prijatelja prirode, koji se 
kupe oko ovog uvaženog časopisa, 
čiji sam i ja pretplatnik. 

Godine 1913. kupio sam mali kak¬ 
tus, velik kao pala c, u Beču u je¬ 
dnoj cvjećarnici. Kod kuće sam ga 
njegovao, i do danas je narastao 2 m 
i 85 cm, kako se može po prilici vi¬ 
djeti i na slici. Uspravan je kao svi¬ 
jeća, dolje 5-bridan, a gore 7-briđan. 
Zbog njegove veličine zovemo ga 
»klipan«. Ljeti stoji u vrtu, a zimi 
sa korijenom u drvenom sandučiću, u 
ljekarni kraj prozora, gdje držim i 
drugo ukrasno bilje. Kako mu je ime 
ne znam pravo, ali čini mi se, da je 
neki ».Tamacaru«. 

Prvih 20 godina uopće nije tjerao 
cvijeta. U jesen 1933. godine potjerao 
je pup, ali se nije razvio cvijet, jer 
je već bio konac rujna, dakle hladno 
vrijeme, a da bi se mogao razviti 
cvijet. Pup (u obliku klipa) posme- 
đio je, namreškao se i otpao. — U 
jeseni 1934. godine u početku rujna, 
istjerao je i razvio se cvijet. Na ža¬ 
lost nisam ga vidio, jer u to doba 
nisam bio kod kuće. Zadnje jeseni, 


1935. godine potjerao je tri cvijeta, 
prvi već pod kraj kolovoza, drugi od¬ 
mah u početku, a treći u polovini 
rujna. Cvijet je krasan, bijelih la¬ 
tica, skoro bez mirisa, vrlo kratkoga 
vijeka. U večer točno u 6 sati, pup 
se otvara i polako se razvija cvijet 
upravo na očigled, a za 1— 1% sata 
sasvim se otvori. Cijelu noć ostaje 
otvoren, a u 6 sati ujutro zatvara se 



Gorostasni kaktus (Cereus 
Jamacaru DC.) 

Foto: Dr. Aurel Deszathy, Valpovo 


r.a očigled! U 7 sati je već ocvao! 
Cvijet dakle ostaje otvoren svega 12 
sati, i to preko noći. Vrlo zanimljivo 
i čudnovato! 

Valpovo 24. siječnja 1936. 

Dr. A. Deszathy, ljekarnik 

Napomena. Sliku smo predo¬ 
čili stručnjaku za hortikulturu, koji 
je potvrdio, da kaktus pripada vrsti 
Cereus Jamacaru D C., kojemu je do¬ 
movina Sjeverna Brazilija. 

Ova vrsta upotrebljava se kao 
podloga za kalamljenje drugih vrsta 
kakteja. Cereus-a ima oko 200 vrsta, 
sve rastu u tropskoj Americi, naro¬ 
čito u Mejiku. Neke vrste izrastu i 
do 20 m u visinu, a imaju promjer 
debla od 50 do 60 cm (Cereus gigan- 
teus Eng.) Od drvenastog stabla ne¬ 
kih peruanskih vrsta dobiva se gra¬ 
đevni i gorivi i rasvjetni materijal. 

Od nekih Cereus-v rsta jedu se 
plodovi, pa ih zbog toga i gaje, a 
od sjemenja vrste Cereus pecten abo- 
riginum Eng. dobiva se tečno ulje, 
koje služi i u ljekarske svrhe. 

Mungos na otoku Braču. Od go¬ 
spodina dra Ante Tresica Pavi- 
č i ć a, liječnika u Sutivanu (Stiva- 
nu) na otoku Braču primili smo ovaj 
dopis datiran 21. siječnja 1936. 

Pred nekoliko su dana javile na¬ 
še novine, da je na Braču ulovljen 
mungos. To odgovara istini i sma¬ 
tram potrebitim, da Vas o tome 
obavijestim. 

Dne 4. siječnja o. g. radio je te¬ 
žak Jerko Matković iz Stivana u 
svom vinogradu »Tatinja«, 150 m 
daleko od morske obale. Pri radu je 
primijetio, kako se neka njemu ne¬ 
poznata životinja mirno vere po go¬ 
mili kamenja. Kad je otišao, da je 
ulovi, pobjegla mu je među kame¬ 
nje, ali mu je ipak uspjelo, da je 
povuče za rep i tresne na zemlju. 
Životinja se za kratko vrijeme one¬ 
svijestila. Tada ju je vezao i stavio 
u kavez, gdje se odmah snašla i po¬ 
čela da prima hranu. Veoma je pro¬ 
ždrljivo primala i meso i ribu. Niko 
je u mjestu nije mogao da prepozna. 
Neki vele: »Možda je to mlada kuna, 
rep sliči kuninom repu, ali dlaka, 
tijelo i zubi nijesu kunini«. Drugi 
kaže: »Ja sam u Slavoniji vidio la¬ 
sicu, ali ipak to nije lasica, a niti 
sam čuo, da je ima na Braču«. Na¬ 
pokon su neki i pomislili, da bi to 


mogao biti koji križanac. Na koncu 
je ta čudna životinja napravila jedno 
kratko putovanje do Splita, gdje je 
bila predočena upravitelju zoološkog 
vrta gosp. prof. Girometti. I u 
Splitu su se ljudi kupili oko njena 
kaveza i svašta nagađali, dok nije 
prot'. Girometta utvrdio, da je 
to muški mungos (Mungos mungo), 
te je našao shodnim da ga primi i 
da mu dodijeli kao sigurno sklonište 
jednu malu ćeliju zoološkog vrta na 
Mar janu. 

Tkogođ će pitati, kako je mungos 
stigao na Brač? 

Pred desetak godina pričao mi je 
gosp. J. Mateljan iz Sumartina, 
da je naumio, da pri povratku u 
Ameriku ponese nekoliko mungosa u 
republiku Venezuelu i da ih tamo 
dobro proda, jer tamo zmije zadava- 
ju mnoge jade stanovništvu. Priba¬ 
vio je oko stotinu životinja sa Mljeta 
i pri pakovanju u Sumartinu su mu 
»pobjegla« dva komada. I naš okre¬ 
tni Bračanin je zbilja prodao te ži¬ 
votinje vladi republike Venezuele. 
I tako su poduzetnim duhom jednoga 
našeg čovjeka mungos! sa Brača, od¬ 
nosno sa Mljeta, preneseni u Vene- 
nezuelu! 

Na taj događaj bio sam već zabo¬ 
ravio, dok mi poslije dvije godine 
ne kaza neki gospodin iz Bola, da su 
tamo težaci opazili neke neobične ži¬ 
votinje nalik na puha. Tada se sjetih 
gosp. Mateljana, mungosa i Venezu¬ 
ele. I sada sam se istoga sjetio, ali 
ni jesam mogao da ustvrdim, da je to 
mungos, jer ga nijesam nikada vidio. 
Mora da se ovaj novi elan bračke 
faune veoma razmnožio, jer kao što 
je sudbina bacila oca Eneju u Kume, 
da odatle naseli cijeli Apenin, tako 
je i pradjed ovog našeg novog znan¬ 
ca počeo da zauzimlje Brač iz Sumar¬ 
tina, koji je položen na protivnom 
kraju otoka i udaljen 40 km od Sti¬ 


vana, a 15 km daleko od Bola. Ra¬ 
čunam, da će biti zauzeo dvije tre¬ 
ćine površine otoka. 

Da li će nam ovaj novajlija doni¬ 
jeti koristi, ne znam. Svakako sum¬ 
njam u to. Doduše ima i zmija na 
Braču — poskoka (Vipera ammo- 
dytes), ali šteta koju poskok nanosi 
je veoma malena. TJgine godišnje po 
koja ovca, koza ili pas; čovjeka ri¬ 
jetko peone, a smrtnih je slučajeva 
od konca rata do danas bio samo je¬ 
dan. Istina je, da su se u zadnje 
vrijeme na otoku pojavile i zmije u 
većem broju, jer kultura tla svakim 
danom sve više opada, pak se na¬ 
dati, da će ih mungos svesti na mini¬ 
mum. Od njega će stradati i po koji 
neiskusni zečić, i po koja ptica po- 
zemljuša na gnijezdu, a isto tako i 
po koji oreb (koga neki zovu kame- 
narka). Držim, da će mungos zatirati 
još miševe i parcove. Koliku pak 
štetu ti glodavci nanose, nije potre¬ 
bito da se piše. 

Mungos u svojoj domovini ima i 
svog prirodnog neprijatelja, jer »sva¬ 
ka ptica ima svoga kopca«, ali ova¬ 
mo je on sam prenesen bez neprija¬ 
telja, koji hi po prirodi regulirao 
njegov rasplod. Možda će koji sta¬ 
riji član naše faune, koji ima starije 
đomovno pravo na Braču, preuzeti 
tu tešku zadaću?! Lako će da se desi, 
da se združe u tome i kuna i mačka, 
i jastreb i sova, a mlade će možda 


trijebiti ćuk. Svakako će ljudi tu 
malo pomoći. 

Zanimljivo je također, kako će 
narod nazvati ovoga pridošlicu. 
»Mungos« je neobična riječ, a seljak 
je teško zapamti i pri tom i iskrivi. 
Dosada sam najviše čuo mongo, mun- 
gul i mongol i tako mogu lako da 
budu »počašćeni« braća Mongoli. 

Usput ću da spomenem, da amo- 
šnji seljaci često drže neku malu 
vrstu pasa, miješane pasmine, koji 
se lako nadraže na zmije, te ih so¬ 
bom vode u polje, da im tamane 
zmije. Da. pri tom imaju i uspjeha, 
najbolje svjedoči to, što je općina u 
Stivanu oslobodila gospodare tih pa¬ 
sa od plaćanja psarine. Ovi psi po¬ 
lako postanu i djelomično imuni 
proti ujedu zmije. Znam za jednog 
takvog psa, koji je mnogo zmija po¬ 
hvatao i kojega je zmija devet puta 
ujela, a da je prebolio ujed, dok de¬ 
seti put nije podlegao povredi. 

Stivan na Braču 21. siječnja 1936. 

Dr. Ante Tresić Pavičić, liječnik 

Napomena. Pošto se pisac ovo¬ 
ga zanimljivog dopisa zanima za na-' 
še eventualne primjedbe, upućujemo 
ga na »Prirodu« od godine 1927., u 
kojoj je izašlo nekoliko priloga o 
mungosu u Dalmaciji (hr. 4, 5, 6 i 
9). U tim prilozima govori se i o 
njegovoj štetnosti, a ima o tome i 
jedna bilješka u »Prirodi« od godine 
1929., br. 4 i 5. 

Predavanja u Hrv. prirod, dru¬ 
štvu. Ima jedno granično područje 
između meteorologije odnosno klima¬ 
tologije i botanike, koje proučava 
djelovanje klimatskih prilika na rast 
i razvoj bilja. Iz toga se razvila 
nauka, koja se zove fenologija. 


O tome su održana interesantna 
predavanja u Hrvatskom Prirodo¬ 
slovnom Društvu 31. pr. mj. Prof. dr. 
Stjepan Š k r e b održao je uvodno 
predavanje u fenologiju, te naglasio, 
kako to nisu čisto naučni problemi, 
nego imaju veliku praktičnu važnost 

i za narodno gospodarstvo, kao fak- 
tori poljoprivrede i šumarstva. 

Iza toga je g. prof. Milan Kov a- 
e e v i ć prikazao historijski razvoj 
fenologije, koja datira još iz starih 
vremena, pa su se klimatske prilike 
s obzirom na poljoprivredu prouča¬ 
vale već u staro grčko doba. Pravila 
su se opažanja i o životinjskoj i o 
biljnoj fenologiji. No ocem fenologije 
kao nauke može se smatrati Linne. 
Danas se fenologijom bave već svi 
kulturni narodi: Švedi, Englezi, Ni¬ 
jemci, Belgijanci, Španjolci, Portu¬ 
galci, a osobito Finci, dok se kod 
nas nešto radi u tom pogledu samo 
u Sloveniji. Za fenološka opažanja 
osobito je prikladno drveće, pa se 
promatraju i bilježe osobito ove fa¬ 
ze: listanje, cvjetanje, donošenje plo¬ 
da i opadanje lišća. Klimatski su 
faktori pri tom u prvom redu to¬ 
plina, no pored toga i izravno osvje¬ 
tljenje sunčanih zraka, intenzitet 
svjetla, vlaga i individualnost bilj¬ 
nih vrsta. I matematika je došla u 
pomoć kao pomoćna nauka, pa se 
posebnim formulama izračunava to¬ 
plina, njena veza i utjecaji na klija¬ 
nje sjemenja, vremenski rokovi i si. 
I geografske raznoličnosti terena od¬ 
lučuju. U Francuskoj su u brdovi¬ 
tim terenima izračunali, da za sva¬ 
kih 100 metara uspona vegetacija za- 
kašnjava za 4 dana. Napravljene su 
geografske karte sa ucrtanim linija¬ 
ma (isofanima) istodobnosti pojedi¬ 
nih faza vegetacija. To je dakako u 
vanjskom svijetu, gdje ima sijaset 
takvih stanica za motrenja i opaža¬ 
nja, dok se kod nas tek kani nešto 
sada poduzeti, i to više manje pri¬ 
vatnom inicijativom. 

Prof. dr. Ivo Horvat prikazao 
je zatim, kako će se ta služba ure¬ 
diti kod nas. U Jugoslaviji ima već 
s geografskog gledišta najvećih opre¬ 
ka u visokom gorju i ravnicama, a 
isto tako i u klimatskom pogledu, 


pa dok negdje raž cvate, u drugom 
dijelu naše domovine raž se već ža¬ 
nje. Dakle vegetacijska razlika od 
puna dva mjeseca. Isto tako ima go¬ 
lemih fenoloških razlika i između 
mediteranskih i alpskih krajeva itd. 

Za fenološka opažanja, koja bi se 
imala vršiti širom Jugoslavije, a za 
koje podatke će se umoliti svi naši 
kulturni faktori, da o tome vode 
brigu i rezultate javljaju, sastavili 
su gg. prof. dr. Ivo Pevalelt i 
Ivo Horvat popis opće poznatog i 
raširenog bilja, i to ovim redom: 
I. za pretproljeće: cvjetanje ljeske, 
visibabe, jaglaca, šumarice, pasjeg 
zuba, drena; II. za proljeće: cvjeta¬ 
nje kestena, divlje trešnje, ribiza, ka- 
ljužnice, trnule, jabuke, bazge, jorgo- 
vana, jasena i listanje bukve; III. 
za ljeto: cvjetanje raži, dozrijevanje 
ribiza, cvjetanje kaline, dozrijevanje 
bazge; IV. za jesen: cvjetanje mra¬ 
zovca i vrijeska, plod drena, trnule, 
berbu vinove loze, trganje kukuruza 
i napokon padanje lišća drveća, ime- 
nito bukve. — Za mediteranske kra¬ 
jeve bit će od važnosti poredbe o fa¬ 
zama crnoga jasena, kaline, pajase- 
na, vrisa, žuke, masline i kadulje. Ta 
će opažanja biti od eminentne važ¬ 
nosti, kako za pojedine krajeve, tako 
i pregledno za čitavu državu, a plo¬ 
dovi tih opažanja bit će od goleme 
vrijednosti, kako za meteorologiju i 
klimatologiju, tako i za botaniku i 
poljoprivredu. Z. V. 

Jadranski Ribar. Pod ovim naslo¬ 
vom počeo je u početku ove godine 
izlaziti u Splitu novi časopis, koji 
hoće da bude glasilo ribarskog djelo¬ 
vanja uz našu obalu Jadranskoga 
Mora. Časopis je nikao iz potrebe, da 
se i u našem primorju i pomorju 
poradi oko jačeg racionalnog una¬ 
pređivanja ribarstva. Ako se doda, 
da dosad nismo imali posebnoga ča¬ 
sopisa za morsko ribarstvo, dok ima¬ 

mo nekoliko časopisa za unapređenje 
slatkovodnoga ribarstva i širenja 
znanja o slatkovodnim ribama (Ri¬ 
barski Vjesnik u Zagrebu, Ribarski 
List u Sarajevu, Ribiško-Lovski Vest- 
nik u Ljubljani i t. d.), onda nam je 
jasno, da je »Jadranski Ribar« svo¬ 
jim izlaženjem ispunio osjetljivu 
prazninu u kulturnom životu naše 
domovine. U prvom broju, koji smo 
primili ima i članaka od naših po¬ 
znatih prirodoslovaca (dr. A. Erce- 
gović, dr. T. Šoljan). 

»Jadranski Ribar« izlazi zasad kao 
mjesečnik. Urednik je Luka R u i ć 
(Split, Krešimirova ul. br. 12). 

Novo djelo o kaktejama. Pod na¬ 
slovom »N e u e K a k t e e n (J a g- 
đ e n, Arten, Kultuij« objavio 
je Curt Backeberg knjigu, koja je 
izašla u nakladi Gartenbau-Verlag 
Trowitzsck und Sohn, Frankfurt a. 0. 
— Berlin (109 str., Mk 3,75). Pisac je 
poznati njemački sabirač lovac kak- 
teja, koji je proputovao Meksiko, 
Srednju i Južnu Ameriku, sabirući 
kakteje i njihovo sjemenje, tražeći 
nove još nepoznate vrste kao i sta¬ 
ništa vrsta, koje su stari stručnjaci 
i putnici opisali (kao na pr. Hum 
boldt), ali im se odonda izgubio 
trag. On je doživljaje, iskustva i re¬ 
zultate svojih putovanja posljednjih 
godina opisao upravo u ovoj knjizi. 
Knjiga je opremljena velikim bro¬ 
jem slika po originalnim fotografija¬ 
ma pisca, te je već i po tome kao i 
po sadržaju zanimljiva ne samo za 
amatera specijalista, koji se bavi ga¬ 
jenjem kakteja, već i za svakoga pri¬ 
jatelja prirode, koji ima interesa za 
botaniku, geografiju i putopise. C. 
Backeberg opisuje najprije, ka¬ 
ko se razvila njemačka trgovina 
kakteja, koja je danas prva na svi¬ 
jetu te opskrbljuje biljkama i sjeme¬ 
njem sve amatere i uzgajače od To- 
kija na Istoku do New Torka na za¬ 
padu (uključivši i kaktejama bogatu 

Argentinu). Nadalje se opisuje pri¬ 
prava i oprema sabiračke ekspedi¬ 
cije i Meksiko kao zemlja najboga¬ 
tija kaktejama (zemlja i klima, tlo i 
biljke i kultura meksičkih kakteja). 
Posebno poglavlje bavi se slabo po¬ 
znatim područjima kakteja u Vene¬ 
zueli i njezinim pilocereusima i me- 
lokaktusima. 

Svakako je najzanimljiviji dio 
knjige onaj, koji govori o Bačke 
bergovim istraživanjima najudaljeni¬ 
jih krajeva Peru-a. Backeberg 
je ovdje išao stopama slavnoga istra¬ 
živača Aleksandra v. Humboldta, 
koji je otkrio dragocjenu rijetkost 
Cereus lanatus. I ako su kasnije 
u Peruu istraživali prof. W e ber¬ 
ba u e r iz Dahlema (Njem.) i Dr. 
Rose od Carnegie Institution (Sjeđ. 
Drž. Amer.), koji je zajedno s B r i t- 
t o n-om izdao veliku monografiju o 
kaktejama,*) ipak je Backeberg 
naišao na još posve neistražene kra¬ 
jeve u visokim Andama na granici 
Perua i Ecuađora, gdje je ponovo 
pronašao klasična H u m b o 1 d t-ova 
staništa i od njega prviput opisane 
rijetke vrste. On je proputovao i ve¬ 
liku dolinu rijeke Rimae u srednjem 
Peru-u od njezina ušća u Tihi Ocean 
sve do cretova velikih planina, gdje 
u visini od 5000 m nad morem žive 
dugačkom vunom zaštićene Opuntia 
flocosa i O. atroviridis. 

Dalje poglavlje obrađuje veliko 
područje kakteja u Boliviji i Argen¬ 
tini. Dobru trećinu knjige ob Liva*a 
konačno pregledni opis novih vrs. i 
kakteja, koje je obradio i sastuvio 
kustos botaničkog muzeja berlinskog 
sveučilišta Dr. E. iferderm mn, 
pretsjednik njemačkog društva pri¬ 
jatelja kakteja. W orderm ann je 
imao prilike da naučno obradi mate¬ 
rijal, što ga je Backeberg na 
svojim putovanjima sabrao i donio u 

*) Isp. Dr. Z. Arnold, Kakteje, 
Priroda, 1931, str. 107. 

Evropu. II svome opisu uzima on 
obzir uopće na novitete, koji su već 
naučno utvrđeni i opisani, a u ko¬ 
liko se radi o Backebergovim otkri¬ 
ćima ovdje su prvi put opisane po 
njemu sabrane nove vrste (Opis je 
udešen za potrebe uzgajača i amate- 


R A Z G 

K. C. (Zaječar). Pitanje: Pošto 
se bavim skupljanjem ptičjih jaja, a 
izvesne vrste nisam u stanju da odre¬ 
dim, to Vas najlepše molim, da mi 
saopštite, gde bih mogao da nabavim 
jedan dobar katalog jaja u boji za 
evropske vrste ptica. Još bolje ako 
pored jaja postoje i slike odgovara¬ 
jućih ptica. Ako takvog kataloga na 
našem jeziku nema, to može biti ima 
na nemačkom ili francuskom jeziku. 
Ujedno Vas molim, da mi saopštite, 
gde i kako bih mogao da nabavljam 
nove vrste jaja (kupovanjem ili raz- 
menom). Ako možete saopštite mi i 
cenu kataloga. 

Odgovor: Na našem jeziku ne¬ 
ma nijednoga priručnika za određi¬ 
vanje ptičjih jaja, niti udžbenika o 
ovoj grani ornitologije, koja se na¬ 
učno zove oologija (nauka o jajima). 
Nijemci i Francuzi, pa Englezi i Ta¬ 
lijani imaju mnogo takvih djela. 
Najbolje djelo ove struke je: Krau- 


ra, dok su strogo naučne diagnoze 
W e r a e r m a n n ove objelodanjene 
u »Feđdes Repertorium«). Opis je 
popraćen sa dvadesetak uspjelih sni¬ 
maka rijetkih kakteja, a završava se 
savjetima pisca o kulturi novo uve¬ 
denih vrsta. Dr. Z. Arnold 


O V O R I 

s e G., Oologia universalis palae- 
arctica. Sv. 1—78. Sa 158 koloriranih 
tabla. Stuttgart 1906—1913. Cijena 156 
KM (Može da se dobije antikvarno 
kod knjižare: Alfred D u 11 z, Miin- 
ehen 6, Neuhauserstr. 16). — Za Vaše 
svrhe preporučamo Vam djelo, koje 
je mnogo jeftinije: Eey E, Die Eier; 
der Vogel Mitteleuropas. Sa atlasom,: 
u kojem ima 128 koloriranih tabla. 
Lobenstein 1912. Cijena 30 KM. — Od 
francuskih djela dolaze u obzir stara: 
ali dobra djela: Des Murs O., Trai- 
te general d’oologie ornithologique au 
point de vue de la classification. Pa¬ 
riš 1860. Cijena 60 Fr. — Lefevre 
A., Atlas des oeufs des oiseaux d’ 
Europe. Pariš 1845. Sa 104 kolorirane 
table. Cijena 290 Fr. — Glede kupo¬ 
vanja i razmjene novih vrsta jaja 
najbolje ćete učiniti, ako se obratite [ 
na koju trgovinu naturalija ili ako 
se stavite u vezu s kojim časopisom 
za ornitologiju. M. H. 


»Priroda«: izlazi svakoga mjeseca osim srpnja i kolovoza. — Pretplata iznosi 
60 D na godinu za tuzemstvo, a 80 D za inozemstvo. — Za djake iznosi pret-: 
plata 40 D na godinu. — Pojedini broj »Prirode« stoji 6 D. — članarina za j 
Hrv. Prirodoslovno društvo iznosi 80 D na godinu za tuzemstvo, a 100 D za 
inozemstvo. — Plativo i utuživo u Zagrebu. — Tko upravlja kakvo pitanje 
na »Prirodu« ili Hrv. Prirodoslovno Društvo, a želi, da mu se pismom uzvrati, 
treba da prida i marku za odgovor. Pisma, kojima nije priložena marka za 
odgovor, ne će se uvažiti. — Oglasi plaćaju se po stalnom cjeniku. — Rukopisi i 
se ne vraćaju. — Rukopisi i svi upiti stručne naravi šalju se na uredništvo, i 
Zagreb, Buconjićeva ulica 27. — Novac, sve narudžbe i reklamacije šalju se 1 
na upravu: Zagreb, Malinova ulica 3. Broj čekovne uplatnice 37.831. 

Vlasnik i izdavač: Hrv. Prirodoslovno Društvo u Zagrebu. — Urednik Dr. Miroslav Hirtz. — 
Tisak tiskare C . Albrecht (P. Acinger), u Zagrebu, (Radićeva ulica 26). — Za tiskaru odgovara 
Petar Acinger, Zagreb, G-undulićeva ulica 22a. 



JEDNA KODAK KAMERA 
KOJA STOJI SAMO DIN 

Napokon je došlo vri¬ 
jeme, kad će svatko 
moći nabaviti fotograf¬ 
sku kameru. I Vi mo¬ 
žete sada da si pri¬ 
uštite ono veselje, koje 
uživaju oni, koji već 
fotografiraju. 

Kodak Baby-Brownie 

kamera tako je jednostavna u 
rukovanju, da će i dijete s njom 
snimiti uspjele slike. Zatražite 
od najbližeg foto-trgovca, da 
Vam pokaže Kodak Baby-Brow- 
nie kameru. Format slike je vrlo 
lijep, a veličina je 4X6*5 cm. 

Upotrebljavajte uvijek 

Kodak ili Pathe filmove 

kojima ćete postići dobre snimke. 











. tid*, tr amping, 

T^I^A R nepromočljivi 

HUBERTUS 

Zašto ? 

I Zato, jer Vas čuva 
, od nenadanih, ljetnih 
■ , kiša, pošto je nepro- 

močljiv. 

Zato, jer je* topao, pa 
Vas čuva 1 od večer¬ 
nje hladnoće u gora¬ 
ma. 

Zato, jer Vam služi 
umjesto pokrivača na 
noćenju, pošto je do¬ 
voljno prostran. 

Zato, jer Vam ne 
smeta, kad se nosi, 
pošto je lagan. 

NABAVITE GA STOGA U NAJBLIŽOJ TRGOVINI 

HVAR ODIJELA 



